text: 1Noo quɨvɨ cuahán coyo ra Pedro chihin ra Juan vehe ñuhu cahnu. Cuví chi cuhva caa uñi cha cha iñi, cuhva cha tuhvá ñáyɨvɨ Israel cachicán tahvi ñu chi Nyoo. 2Ta ndɨ quɨvɨ maa nyaá noo ra ndahvi, ra coxo nyata cacu̱, yuvehe ñuhu cahnu cuan. Vatyi chinyacá ñu chi ra na cacan ra limuxtan chi ñáyɨvɨ quɨhvɨ yuvehe cuan, ta nañí chi: Yuvehe Tyaquɨ. 3Tyicuan ta nanyehe̱ ra coxo cuan chi ra Pedro ta chi ra Juan cha cuaquɨhvɨ ra chichi vehe ñuhu cahnu. Ta chica̱n ra noo limuxtan chi ra. 4Ta cananyehe̱ ra Pedro ta ra Juan chi ra. Ta ra Pedro catyí ra chi ra: ―Nye̱he chi ndi ―catyí ra. 5Tyicuan ta quichaha̱ nyehe ra coxo cuan chi ra. Cuñí maa ra vatyi iyó cha cuacuhva ra chi ra. 6Soco ra Pedro catyí ra chi ra: ―Ñahri maa xuhun cuichin ta xuhun cuaan iyó chii, ta cuhve chuun. Soco nonga cha iyó chii cua cuhve chuun. Chihin sɨvɨ ra Jesucristo ra Nazaret, catyí chuun, ndɨ̱cuita ta ca̱con ―catyí ra Pedro chi ra. 7Tyicuan ta tɨɨ̱n ra Pedro ndaha chiyo vaha ra ta nacoñehe̱ ra chi ra. Ta caa cuhva ri cuan nɨcoo̱ fuerza chaha ra ta tatu chaha ra. 8Tyicuan ta ra coxo cuan ndava̱ ra noo, ta nɨcuinanyaa̱ ra. Ta quichaha̱ chica ra. Ta quɨhvɨ̱ ra chihin ra chichi vehe ñuhu. Ta chicá ra. Ta cañá ndava ra. Ta sacahnú ra chi Nyoo. 9Tandɨhɨ ñáyɨvɨ nyehe̱ ñu chicá ra ta sacahnú ra chi Nyoo. 10Ta iyo xaan cuñí ñu ta yuhví ñu cha cuenda cha nduvaha̱ ra cuan. Vatyi nɨcohón nuu ñu chi ra. Ta chitó ñu vatyi suri maa ra cuví cha tuhva chinyaa̱ Yuvehe Tyaquɨ cuan chican ra limuxtan. 11Ra coxo cha nduvaha̱ cuan, ña sañá maa ra chi ra Pedro ta ra Juan. Ta tandɨhɨ ñáyɨvɨ iyo cuñí ñu ta chino̱ ñu nataca̱ ñu nu nyicú ra, nya nu cuví corredor ra Salomón chichi vehe ñuhu. 12Cha nanyehe̱ ra Pedro cha tyicuan caa, catyí ra chi ñáyɨvɨ: ―Nyoho ra Israel, ¿ñáá tuhun cha iyo xaan cuñí nyoho? ¿Ñáá tuhun cha nyehé xaan ndo chi nyuhu? Tari cha vatyi chihin tunyee iñi maa ndi, o cha cuenda cha cachi iyó ndi nuu Nyoo, sanduvaha̱ ndi chi rayɨɨ ihya, cuñí maa ndo. 13Nyuhu ña cuví sanduvaha ndi chi ñáyɨvɨ. Nyoo cuenda sutu chahnu yo, ra Abraham, ra Isaac, ta ra Jacob, ican ra sacahnú xaan ca ra chi Sehe ra, ra Jesús. Ta maa ndo chaha̱ cuenda ndo chi ra chi ra Pilato, ra cuví tyiño. Ta maa ra cuñi̱ ra saña ra chi ra. Soco nyoho ña chaha̱ ndo. 14Cha nuu cha cacan ndo cha saña ra chi ra vaha, ra ii cuan, nyoho chica̱n ndo cha saña ra chi noo ra tuhvá chahñi ñáyɨvɨ. 15Tyicuan caa chahñi̱ ndo chi ra cha chahá ñayɨvɨ̱ chaa coo yo chihin Nyoo. Soco Nyoo sanandoto̱ ra chi ra. Ta ña ndoo̱ ra chihin ñu chihi̱. Ta nyuhu cuví ndi cha ndaa. 16Ta suri maa ra Jesús cuví ra chaha̱ fuerza chaha ra coxo ihya. Vatyi chinó iñi ndi tyi iyó tunyee iñi chi ra Jesús. Yucuan chaha ndunyee̱ chaha ra ihya, ta ñohó nuu vaha ndo chi ra ihya. Ta nduvaha̱ ra vatyi chinó iñi ndi chi ra Jesús. Ta tandɨhɨ nyoho cha nyehe̱ maa ndo vityin. 17’Chité yañi ―catyí ra Pedro― vatyi quɨvɨ cha chahñi̱ ndo chi ra Jesús, ña chito̱ ndo tyi ña vaha cha nyacuví ndo. Ta tyicuan caa tucu ra cuví nuu chi ndo, ña cachitó ra. 18Soco tyehe caa chino̱ cava tuhun caha̱n Nyoo chihin yuhu ra profeta cuenda ra ta cha naha, vatyi catyí ra vatyi ra Cristo cunyehe ra tɨndoho. 19Yucuan chaha ndu̱ uvi iñi ndo cuatyi ndo. Ta na̱cuhva ndo añima ndo chi Nyoo, tacuhva na ndachi cuatyi ndo. Tyicuan ta Sutu Mañi yo sandunyee ra añima ndo vatyi cohon ra añima ndo. 20Tyicuan ta cutachi ra chi ra Jesús ra cuví Cristo na quichi ra inga chaha. Vatyi quɨvɨ xihna ri tyaa̱ Nyoo cuhva tyi quichi ra cha cuenda ndo. 21Tahán chi cha ndoó ra Jesucristo andɨvɨ cha vityin nyacua nya sanduchaa Nyoo tandɨhɨ maa. Tari cuhva catyi̱ maa ra chihin yuhu ra profeta cuenda ra ta cha naha. 22Vatyi tyicuan caa catyi̱ ra Moisés chi sutu chahnu yo: “Cusaquichi Sutu yo Nyoo chi noo ra cahan cuenda ra. Ta suri ñáyɨvɨ chi yo cucuvi ra. Ta cuacahan ra tuhun Nyoo chihin ndo tari cahán yuhu. Qui̱chaha ndo tandɨhɨ cha catyí ra chi ndo. 23Vatyi tandɨhɨ ñu cha ma tyasoho tuhun cahan ra, cunaa ñu, vatyi ma cu ɨɨn ri ñu chihin ñáyɨvɨ cachi Nyoo chii”, catyí ra Moisés. 24’Ta tyicuan caa tucu tandɨhɨ profeta cuenda Nyoo nya quɨvɨ ra Samuel ta nyacua nya vityin, casacoto̱ ra tuhun cha cuví vityin. 25Tandɨhɨ promesa cha chaha̱ Nyoo cha caha̱n ra profeta tuhun ta cha naha, chi maa ndo cuví. Ta tuhun cha natyihi̱ tahan Nyoo chihin sutu chahnu yo, chihin ra Abraham, suri cha cuenda maa ndo cuví. Vatyi catyi̱ Nyoo chi ra Abraham: “Tandɨhɨ ñáyɨvɨ cha iyó sɨquɨ ñuhu ñayɨvɨ̱ cunasoque chi ñu cha cuenda ñáyɨvɨ chuun.” 26Ta quɨvɨ sanandoto̱ Nyoo chi Sehe ra, xihna ca nu nyicú ndo tachi̱ ra chi ra, vatyi nasoco ra chi ndo. Tacuhva vatyi tahan tahan ndo sandoo ndo cha quiñi caa ―catyí ra Pedro chi ñu.


c: text/html

text: 1Am chulí Timoteo, Jesusninchicpa llaquipayninćhu callpanchacuy. 2Achca nunacunap ñawpäninćhu ya'api uyalishayquitari chalapacunawan yaćhachinanpä allin nunacunäman yaćhaycachiy. 3Am'a Jesusninchicpa sumä cachacunü-ari ñacaycunäćhu ñacaycuy. 4Cachacuman yaycülul'a manam juc licchä lulaycunaman'a miticunchu. Aśhwanpa mandäninpa munayllantam lulayta jicutaycun. 5Chaynütacmi llallinacuypä cürrïcunäpis ninacuśhanmannuy mana lulal'a primiunta mana ćhasquinmanchu. 6Jinaman'a ćhaclaćhu sumä luläcunäpis paylämi cusichanta puntacta ćhasquin. 7Cay nishäcunäta śhun'uyquiman ćhulaptiqui'a Jesusninchicmi lluyta tantiaycachishunqui. 8Jesusninchic śhalcamuśhantapis, chaynütac puydï mandacü Davidpa milayninpi caśhantapis yalpay-ari. Caycunapïmá willacuyá. 9Cay-laycum ñacaycunactapis pasayá, nuna wañuchicü-yupay cadinäśhalä canpis. Ñatac Diospa limaynin'a manamá cadinäśhachu cayan. 10Chaymi ima aycacta ñacayalpis ya'a willacuyá Diospa aclaśhancuna-laycu paycunapis salbacü Jesusman chalapaculcal wiñay simpri cawsapäcunanpä. 11Cay limay chalapacunam: Jesusninchicćhu wañülul'a, paywantacmi cawsaśhunpis. 12Mana jucmanyällal ñacaycul'a, paywan cuscam gubirnunćhu caycuśhun. Payta ipanchaptinchic'a, paypis ipanchamäśhunmi. 13Ya'anchic mana chalapacü nuna cayaptinchicpis, pay'a jina chalapacunallam. Quiquinta manamá ipanchacunmanchu, nil. 14Ñatac chalapacü-masinchiccunacta yalpachiy lluy caycunacta. Tayta Diosta licäninchicpa ćhulaycul anyapaycuy chay limaycunäpi mana jäćhinacuyalcänanpä. Chay jäćhinacuycunäwan manam imactapis julucunchichu, aśhwanpam uyalïcunäta ishcayyachinchic. 15Imanuypa aycanuypapis allin tincüllanman lulaycü caśhayquita Dios licaycuśhunayquipä callpanchacuy. Chayćha ćhasquiycuśhunqui imapïtapis mana uyshuycaćhayä allin lulaycüta, jinaman tincüllanman cällanman allin willacuyta yaćhaycachïta. 16Ñatac am cay pachäćhu yan'al luclu limaycunapïta aśhucuy. Chaycuna masta-masta mana allincällamanmá liyalcan. 17Chay yaćhachicuycuna ismupacuy ishyay-yupaymi milayan. Chaynümi Himeneowan Filetopis cayalcan. 18Paycunam allincäpi japächaculcul: “Wañücuna śhalcämunñam” nil nipäcun. Chay'a manamá rasunpachu. Chaynu äśhaycaćhapäcuśhanwanmi waquinnincunap chalapacuyninta mana caśhanman muyuyächin. 19Ñatac Tayta Diosmi ichá mana cuyulï simintuctanuy cay pachäman limayninta ćhulala. Limayninćhümi caynüta niyan: “Dios'a lisinmi mayancuna paypa caśhantapis” chaynütac: “Jesusman chalapacücunacá ima mana allin lulaycunäpïpis aśhuculcay” niyan. 20Má, jatun wasićhu manamá illayllapïchu nïtac ürullapïchu ima sirbichicunapis cayan. Sinu'a cullupïpis, allpapïpis cayantacmi. Waquinnincunam fistallapä. Waquinnincunañatacmi pin'ay sirbichicunanpä. 21Chaynümi ya'anchicwanpis pasan: Llapa chay pin'aycunapi japächacücá Jesusninchicpa ima allin lulaypäpis sirbichicunanmi caycun'a. 22Chaynütac müsucunap aychanpa munaśhanta lulaycunapi ayil, aśhwanpa allincällacta jicutaycuy. Jinaman'a chalapacuycäta, cuyacuycäta, jawca allin cawsaycuycäta tucuy śhun'uwan Jesusman chalapacücunäwan cuscari jicutaycuy. 23Ñatac imaćhüpis mana yanapä luclu tapunacuycunaman'a ama miticuychu. Chaynu tapunacücunacá imaypis pilyallaćhümi camacan. 24Jesusninchicta sirbïnin nunañatacmi ichá pilyallaćhu mana puliyanmanchu. Aśhwanpam lluywanpis allin caycunman, yaćhachinanpäpis shimillanćhu caycunman, ima cacuptinpis pasinsiayniyu caycunman. 25Llampu śhun'uwantacmi allinpa anyaycunan ćhïnicünincunactapis “Diosninchic rasuncäta tantiachiptin'a juchanpi wanaculcanmanćha” nil. 26Chaynüpaćh paycunapis Satanaśhpa munayninćhu ćhänalayalcal munayninta lulapäcuśhanpïta ayipämun'a.

robotstxt: allowed

filter: keep


text: 1Teqsimuyuntinpi tiyaqkuna, Diosman kusisqa takiychis. 2Qhapaq sutinman takiychis, hatunchaspa yupaychaychis. 3Diosta niychis: ¡May musphanan ruwasqaykikunaqa! Ancha atiyniyoqmi kanki, awqaykikunaqa qanta manchakuspan huch'uyyaykukunku, 4teqsimuyuntin runakunan k'umuykamusunkiku, qanta yupaychaspan takinku, nispa. 5Hamuychis Diospa ruwasqankunata rikuq, hamuychis runakuna ukhupi manchana ruwasqankunata qhawaq. 6Paymi lamar-qochata ch'akichirqan, mayutan chakillapi chimparqanku. Chay ruwasqanwanmi kusikusunchis. 7Paymi atiyninwan wiñaypaq kamachin, suyukunatan makilla qhawashan, ama mana kasukuqkuna pay contra sayarinankupaq. 8Llapallan llaqtakuna, Diosniykuta yupaychaychis. Pay yupaychana takiykichista hukkunaman uyarichiychis. 9Payqa kawsachiwarqankun, manan urmanaykuta munarqanchu. 10Diosniyku, qanmi probaykuwarqankiku, qolqeta hinan ch'uyanchawarqankiku. 11Llikawanmi hap'ichiwarqankiku, sinchi llakitan q'epiykachiwarqankiku, 12runawanmi saruchiwarqankiku, ninantan, ununtan chimparqayku, chaypas allinninkaqmanmi horqowarqankiku. 13Wasiykimanmi haykusaq ruphachina sacrificiokunata qanman haywanaypaq, prometekusqaykunata qanpaq hunt'anaypaq, 14llaki-phutiypi kashaspa qanman simi rimarisqaykunata hunt'asaq. 15Wirallaña uywakunatan haywasqayki, sonqoykiman chayaq borregokunatan haywasqayki, torokunatan orqo cabrakunatan haywasqayki. 16Hamuychis Diosta llapa manchakuqkuna, uyariychis, imatachus ruwapuwasqantan willasqaykichis. 17Paytan simiywan waqyakurqani, paytan kunkaywan yupaycharqani. 18Sonqoypichus mana chaninta yuyaykuyman karqan chayqa, Señor Diosqa manan uyariwanmanchu karqan. 19Diosniyqa uyariwarqanpunin, mañakusqaytaqa chaskiwarqanpunin. 20¡Saminchasqa Diosqa kachun! Payqa mañakusqaytan uyariykuwarqan, payqa khuyapayawarqanpunin.


text: 1Noqa sonqoypi nikorqani, ni sipas solterallatapis munapayanayta. 2Kunanqa, ima t'inkatataj Diosqa patamanta jaywamonqa? Imatataj Tukuy Atiyniyoj Diosqa sapa runaman qonqa? 3Kay jina llakiy imastaqa manachu sajra runas, juchasapas ima jap'inanku, mayta ñak'arispa? 4Chayrí Diosqa manachu imatachus ruwasqayta rikun, nillatajchu qhawamun imaynatachus kawsasqaytapis? 5Ni jayk'aj llullakuspa purerqanichu, nitaj chakisniypis ch'awkiyaypa qhepanta rerqachu. 6Cheqan pesaspi Diosqa pesawachun ari; ajinapi yachanqa mana juchayoj kasqayta. 7Sichus cheqan kaj ñanmanta ladoyaykorqani, chantá sichus ñawiypa rikusqanwan apachikorqani, makiypitaj wajpa imasnin rikhurerqa chayqa, 8imatachus tarpusqayta wajkuna mikhuchunku, chayrí imatachus tarpusqaypis saphimanta t'irasqa kachun. 9Sichus uj warmiwan umayta muyuchikorqani chayqa, chayrí qayllaypi tiyakoj warmintachus wateqarqani chayqa, 10warmeyqa waj runaj kamachin kachun, wajkunataj warmiywan puñuykuchunku. 11Sichus chay jina sajrata ruwayman karqa chayqa, millay kanman karqa; juezkunajpa makinkupi jasut'isqa kanaypaj jina kayman karqa. 12Chay ruwasqayqa tukuy imata q'olaykoj nina jina kanman karqa, tukuy kapuwasqantataj tukuchinman karqa. 13Maypachachus kamachisniy imatapis mañakuwaj kanku chaypacha, paykunata uyarejpuni kani. 14Mana jina kajtenqa, imaynamantataj Diospa ñawpaqenman riyman karqari? Cuentata mañawajtin, imatataj kutichiyman karqa? 15Uj k'ata Dioslla sapa ujniykoj mamampa wijsampi ruwawarqayku; kawsaytapis qowarqayku paykunaman, jinallataj noqamampis. 16Mana jayk'ajpis noqaqa qonqapojchu kani pisichikoj wajcha runasta khuyayta, nitaj qhawallajchu kani viudasta yarqhaymanta wañojta. 17Ni jayk'aj mikhunaytaqa sapallay mikhuykojchu kani, wajcha wawaman mana qorispaqa. 18Wajcha wawaspajqa tata jina karqani; wayna kasqaymantapacha viudasta yanapallajpuni kani. 19Pichus pisi p'achayoj kasqanrayku chirimanta wañushajtin, chayrí pejpatachus mana imallapis kapojchu qhataykukunampaj, 20chay runataqa ovejasniypa millma qaranwan q'oñichej kani, paytaj mayta agradecekuwaj. 21Ni jayk'aj wajcha wawajpa contrampi makiyta oqharejchu kani, juezkunawan uyarichikoj kasqayraykoqa. 22Kay nisqayqa mana jinapuni kajtin, makisniy p'akikuchun; lijraymantapacha urmapuchun. 23Noqaqa Diospa castigonta mayta manchachikoj kani; chay jina atiynimpa contrampajqa mana kallpay kanmanchu karqa. 24Mana qoripeqa atienekojchu kani, nitaj qolqeta nejchu kani: Qan kanki noqaj atienekunayqa, nispa. 25Noqaj kusikuyneyqa mana ashkha kapuyniyoj kasqayraykuchu karqa, nitaj ashkha qolqeta tarisqayraykuchu. 26Noqa rikorqani intita sumajta k'anchamushajta, killatapis sumajta k'ancharishaj rishajta. 27Chaywampis chaykunata ni jayk'aj pakayllapi yupaycharqanichu, nitaj makillaywampis much'aykusqayta apacherqanichu. 28Chaytachus ruwayman karqa chayqa, castigasqapuni kanaypaj jina kayman karqa, janaj pachapi kaj Diosta qhesachasqayrayku. 29Ni jayk'aj kusikorqanichu enemigoy llakiypi kashajtin, nitaj payman ima sajra chayajtimpis kusipayarqanichu. 30Ni jayk'aj payta maldecerqanichu, nitaj wañunantapis munarqanichu. 31Wasiypi kajkuna nej kanku: Pitaj aychanwan mana sajsakunchu? nispa. 32Forasterotaqa mana uj ch'isillatapis jawapi puñojta saqejchu kani; wasi punkoyqa paykunapaj kichasqapuni kaj. 33Ni jayk'aj pakajchu kani ima juchallikusqaytapis, imaynatachus wajkuna ruwanku, jinataqa, nitaj juchasniyta pakaykuytapis munajchu kani, runasta manchachikusqayrayku. 34Ni jayk'aj wasiy ukhuman pakaykukuspa ch'inmanta kakorqanichu, runas pisipaj qhawanawankuta manchachikuspa. 35Imaynapichus pillapis uyariwanman. Nisqayman sutiyta qhelqaspa, rikuchini chay nisqay cheqapuni kasqanta. Kunanqa Tukuy Atiyniyoj Dios kutichiwachun. Contraypi kaj juchachawasqanta papelpi qhelqajtin, 36chay papelta lijrarikuyman, pilluta jinataj churakuyman. 37Diosman cuentata qosaj chay tukuy ruwasqasniymanta; kuraj runaman jina Payman qayllaykusaj. 38Jallp'asneyqa mana contraytachu qhaparinku, nitaj surk'usniypis llakisqa waqankuchu. 39Sichus pimantapis chajrasninta suwarqani chayqa, chayrí campo runastachus ch'awkiyarqani chayqa, 40jallp'asniypi trigo poqonanmantaqa khishkaslla poqochun, cebadaj cuentanmantapis, qhoraslla wiñaykuchunku. Jobpa nisqasnin kaypi tukukun.


text: 1Chay hinaqa, ñoqanchis iñiypi kallpayoq kashaqkunan iñiypi pisi kallpayoqkunata sasachayninkupi yanapaykunanchis, amayá ñoqanchispa allinnillanchistachu maskhasun. 2Sapankanchismi runa-masinchispa sonqonman chayaqta ruwananchis paypa allinninpaq, ahinapi payta iñiyninpi wiñachinanchispaq. 3Cristopas manan pay kikinpa allinnintachu maskharqan, aswanpas Diospa Simin Qelqan nin: “K'amiqniykikunaq k'amikuyninmi ñoqaman chayawarqan”, nispa. 4Ñawpa tiempopi Qelqasqakunaqa yachaqananchispaqmi qelqasqa karqan, ahinapi chay Qelqakunaq takyachisqan sonqochasqan kaspa suyakuyniyoq kananchispaq. 5Paciencia qowaqninchis, sonqochawaqninchis Diosmi yanapasunkichis, Jesucristoq yachachisqanman hina huk sonqolla qankunapura kawsanaykichispaq, 6huk-nisqalla, ch'ulla kunkalla Señorninchis Jesucristoq Yayan Diosta yupaychanaykichispaq. 7Chay hinaqa, Diosninchis yupaychasqa kananpaq sumaqtapuni chaskiykunakuychis imaynan Cristopas chaskiykuwarqanchis hinata. 8Niykichismi, Jesucristoqa judío runakunata serviqmi hamurqan, ñawpa taytanchiskunaman Diospa prometesqankunata hunt'ananpaq, ahinapi Diosqa hunt'aq kasqanta rikuchinanpaq. 9Hinallataq Cristoqa hamurqan paykunata Diospa khuyapayasqan hawa mana judío runakunapas Diosta yupaychanankupaq. Diospa Simin Qelqan nin: “Chayraykun suyukuna ukhupi yupaychasqayki, sutiykita hatunchaspan takisaq”, nispa. 10Diospa Simin Qelqaqa nillantaqmi: “Suyukuna, Señor Diospa llaqtanwan kuska q'ochukuychis”, nispa. 11Qelqaqa nillantaqmi: “Llapa suyukuna, Señor Diosta yupaychaychis, llapa llaqtakuna, payta hatunchaychis”, nispa. 12Profeta Isaiaspas nillantaqmi: “Isaipa mirayninmi rikhurimunqa, suyukunata kamachinanpaqmi hamunqa, chay suyukunan payman hap'ipakuspa suyakunqaku”, nispa. 13Suyakusqanchis Diosmi iñiyniykichispi hunt'aykusunkichis kusikuywan thak-kaywan ima, Santo Espirituq atiyninwan suyakuyniykichis phoqchirinanpaq. 14Wawqe-panaykuna, ñoqaqa manan iskayrayanichu qankunaq sumaq sonqo kasqaykichismanta, hunt'asqata yachasqaykichismantapas, yachankichistaqmi qankunapura yuyaychanakuytapas. 15Ichaqa, sut'i simi-kayniywanmi chaykunata qelqamuykichis yuyarinaykichispaq. Chay hinataqa niykichis mana judío runakuna ukhupi Jesucristota servinaypaq Diospa churawasqanraykun. 16Sacerdote hina servispan Diosmanta allin willakuykunata willani, ahinapin mana judío runakunata Santo Espirituq ch'uyanchasqan ofrendata hina Diospa sonqonman chayaqta qayllaykachinaypaq. 17Chaymi Jesucristowan hukllachasqa kaspa, Diosta servisqaymanta mayta kusikuni. 18Manan imatapas sapaqtaqa rimaymanchu, aswanpas kikin Cristo ñoqawan ruwarqan mana judío runakuna Diosta kasukunanpaq chayllatan rimani. Chaykunan ruwasqa karqan rimasqaywan, ruwasqaywan, 19atiyniyoq señalkunawan, milagrokunawan, Santo Espirituq atiyninpiwan. Chay hinapin Cristomanta allin willakuykunata hinantinman hunt'aykachini, Jerusalenmanta qallarispa Ilírico hap'iykama purispa. 20Chay hinatan Cristomanta manaraq uyariqkunaman allin willakuykunata willayta maytapuni munarqani, ama hukpa llank'ay qallarisqanman haykunaypaq. 21Chaytaqa ruwani Diospa Simin Qelqaq nisqanman hinan. Chaymi nin: “Paymanta mana hayk'aq willasqa kaqkunan rikunqaku, paymanta mana hayk'aq uyariqkunan entiendenqaku”, nispa. 22Chayraykun sapa kutilla qankunaman hamuyta munashani chaypas, manan atishanichu. 23Kunanmi ichaqa kay ladokunapi willayta tukuniña, chaymi unay watakunamantaña qankunawan tupaykuyta munasqayrayku, 24Españata riq hina qankunata watukamusqaykichis. Chay hinapi qankunawan kusikuspayña munayman Españaman pusawanaykichista. 25Kunanqa Jerusalén llaqtataraqmi rishani chaypi tiyaq iñiqkunaman yanapayta apaspa. 26Macedonia provinciapi, Acaya provinciapi kaq wawqe-panakunan kusisqa yuyaykurqanku ofrenda huñuyta, Jerusalenpi kaq wakcha iñiq-masinchiskunaman yanapayta apachiwanankupaq. 27Paykunaqa chay ruwayta allinpaqmi hap'irqanku, yanapanankupunitaqmi kanpas. Mana judío runakunaqa iñiq judío runakunamantan Diospa saminchayninta chaskirqanku, chaymi imatachus pisichikusqankutaqa qoykunankupuni. 28Ahinaqa, chayta hunt'aspañan, yanapaytapas paykunaman apaspañan Españaman riq hina watukamusqaykichis. 29Qankunaman hamuqtiyqa anchatapunin Cristo saminchasunkichis. 30Ichaqa valekuykichismi, wawqe-panaykuna, Señorninchis Jesucristorayku, Santo Espirituq munakuyninwan ñoqawan kuska Diosmanta tukuy sonqo mañapuwanaykichispaq. 31Mañapuwaychis Judea provinciapi kaq mana iñiq runakunamanta Dios waqaychawananpaq, Jerusalén llaqtapi iñiqkunapaq yanapay apasqaypas chaskisqa kananpaqwan. 32Chay hinapi Diospa munayninwan kusisqallaña qankunaman chayamuspa qankunawan tupaykuspa kusirakunaypaq. 33Thak-kayta qoq Dios llapallaykichiswan kachun. Amén.


text: 1Saúlpa churin Is-bosetqa Hebronpi Abner wañusqanta yachaspa kharkarqa, Israel suyupi tukuy runakunataj manchachikuyta qallarerqanku. 2Is-bosetpataqa tiyarqa iskay yanapajkuna, chaykunataj suwajkunaj kamachejinku karqanku. Ujnimpata Baana sutin karqa, ujnimpatataj Recab. Paykunaqa Beerot llajtamanta Rimonpa churinkuna karqanku. Beerot llajtaqa Benjaminpa aylloj jap'iynimpi karqa. 3Beerotmanta kajkunaqa ayqesqanku Guitaim llajtaman, chaypitaj kunankama karu llajtayoj runakuna jina tiyakushanku. 4Saúlpa churin Jonatanpata uj churin karqa Mefi-bóset sutiyoj; payqa wist'u chakiyoj karqa. Mefi-bóset phishqa watayoj kashajtin, Saúlwan, Jonatanwan wañusqanku Jezreelpi yachakorqa. Chaypacha uywaqenqa Mefi-bosetta jap'ispa, paywan ayqerqa, usqhayta ayqeshajtinkutaj wawata pampaman atipachikorqa, chaymantapachataj wist'u chaki karqa. 5Beerotmanta Rimonpa churinkuna Recabwan, Baanawan Is-bosetpa wasinman chayarqanku chawpi p'unchayta sinch'i ruphay kashajtin. Is-bóset wasimpi samarikoj jina puñukushajtin. 6Wasi qhawaj warmi trigota wayrachishaspa, puñurparisqa. Chantá Recabwan, Baanawan wasiman yaykorqanku mana rikuchikuspalla. 7Jinaqa wasiman yaykuytawan Is-boset puñushajtin wañurparichiytawan, umanta qholurparerqanku. Chantá Is-bosetpa umanta apariykukuspa, Arabá ñanninta tukuy tutantinta rerqanku. 8Hebronman chayaspataj, jatun kamachej Davidpaman Is-bosetpa umanta rikucherqanku: –Jatun kamachejniy, kayqa Saúlpa churin Is-bosetpa uman. Saúlqa mana allimpajchu qhawasorqa, wañuchiyta munasoj. Kunantaj Tata Dios munan qan vengakunaykita Saulmanta, jinataj mirayninmantapis, nispa. 9Davidtajrí paykunaman kuticherqa: –Tata Diospa sutinrayku niykichej, pichus tukuy ñak'ariymanta waqaychawajrayku: 10Saúlpa wañusqanta willawajta, jap'ichispa, Siclagpi wañuchicherqani. 11Kunanqa chaymanta astawanraj qankuna sajra runakunawanqa ruwasaj, chay mana juchayoj runata wasimpi puñukushajtaj wañuchisqaykichejrayku. Chayrayku qankunatapis wañuchillasqaykichejtaj, kay pachamantataj chinkachisqaykichej, nispa. 12Chaymanta Davidqa yanapajninkunata kamacherqa, chay runakunata wañuchiytawan, makinkuta, chakinkutawan khuchunankuta, ayankutataj warkhunankuta Hebrón yaku qocha chaynejpi. Chaymantataj, Is-bosetpa umanta, Hebrón llajtapi, Abner p'ampasqa karqa, chayman p'ampaykorqanku.


text: 1Yaw, Judá, huchaykiqa fierro cincelwan qelqasqan kashan, sonqoykipi huk qaqapi hina ch'ila umiñaq ñawch'inwan k'awaspa qelqasqa, altarniykikunaq waqranpipas k'awaspa qelqasqa. 2Wawaykikunan altarniykikunapi yupaychanku, orqo patakunapi, sapanka q'omer mallki chakikunapi, alto orqo patakunapi Asera diosakunata yupaychanku, 3campopi kaq moqo patakunapipas yupaychanku. Kaqniykikunata qhapaq kayniykitawan suwawan apachispan tukuy hinantinpi huchallikusqaykimanta pagachisqayki. 4Mana thanispa nina rawray hinan phiñakuyniyqa rawrashan, chayraykun qanman qosqay hallp'amantaqa munay mana munay lloqsinki, mana reqsisqayki hallp'apin awqaykiq kamachin ruwaqta churasqayki. 5Señor Diosmi nin: Ñakasqan kashan pipas ñoqamanta t'aqakuqqa, runamasinman hap'ipakuqqa, wañuq runallaman hap'ipakuqqa. 6Ch'aki pampapi kanlli hinan mana hayk'aq allin wiñaq, chay runaqa mana unuq kanan purunpin tiyan, kachi-kachi pampapin tiyan. 7Saminchasqa kachun ñoqaman hap'ipakuq runaqa, ñoqa Señor Diospi suyakuqqa. 8Mayu patapi wiñaq sach'a hinan kashan, unu ukhumanmi saphiykunpas. Ruphay tiempo chayamuqtinpas manan manchakunchu, raphinpas q'omerllapunin kashan, chiraw mitapipas manan naq'enchu, tukuy tiempotaq rurushallanpuni. 9Runaq sonqonqa tukuy imamantapas aswan q'otukuqmi, millay ruwaqtaq kanpas, ¿pitaq chay sonqotari reqsinman? 10Ñoqa Señor Diosmi sonqotaqa t'aqwini, tukuy yuyaykusqakunatapas probani. Sapanka hukmantaq kawsasqanman hina qoni, ruwasqankuman hinapunin kutichini, nispa. 11Suwakuspalla qhapaqyaqkunaqa mana runtusqanta oqllaq p'isaqa hinan, allin kallpanpi kashallasparaqmi qhapaq kayninta chinkachikapunqa, qhepamantaq mana yuyayniyoqman tukupunqa. 12Ñoqanchispa yupaychananchis wasiqa qhapaq kamachikuy tiyanan, qallariymantapacha orqo patapi churaykusqa. 13Señor Diosníy, qanqa Israelpa hap'ipakunanmi kanki, qanta llapan qonqarpariqkunaqa p'enqachisqan kanqaku. Qanmanta llapan karunchakuqqa hallp'api qelqasqa suti hinallan chinkarqapunqa, qan, cheqaq ch'uya unu pukyu kashaqtiyki wikch'usqasuykimanta. 14Señor Diosníy, qanpuni hampiway, qhaliyasaqmi, qanpuni qespichiway, qespichisqataq kasaq, Señor, qanllapunin yupaychanayqa kanki. 15Qhawariy, runakunan niwan: ¿Maytaq Señor Diospa siminri, hunt'akushanchu? ¡Kunanpachayá hunt'akuchun! nispa. 16Chaywanpas manan tanqarqaykichu llakikuy p'unchayta kachamunaykipaq, manan munarqanichu paykunaq hatun llakipi kanankuta, chaymantaqa qanmi yachanki, rimasqaytapas qanmi uyarirqanki. 17Ama ñoqapaq phiña mancharikuyraq kaychu, qanqa llakikuy p'unchaypi pakaykukunaymi kanki. 18Qatiykachawaqniykunaqa p'enqachisqa kachun, ama ñoqaqa, paykuna q'aqchasqaqa kachun, ama ñoqaqa, paykuna pataman llakikuykuna chayamuchun, hukpaqkama paykunata chinkachipuy kuti-kutirisparaq, nispa. 19Señor Diosmi niwarqan: Phaway, suyaykamuy Judá reykunaq lloqsinan haykunan “Llaqta Punku” nisqapi, kaqllatataq ruwanki Jerusalenpa wakin punkunkunapipas. 20Ninkitaq: Punkunta haykuq Judá reykuna, Judá runakuna, Jerusalenpi tiyaqkuna, uyariychis Señor Diospa siminta. 21Paymi nin: Kawsaytachus munankichis chayqa, samana p'unchaypiqa ama q'epita q'epiychischu, amataq kay Jerusalén punkuntapas apaykuychischu. 22Samana p'unchaypiqa amapuni ima q'epillatapas wasiykichismanta horqomuychischu, amataq ima llank'anatapas ruwankichischu. Samana p'unchaytaqa t'aqapuwaychis, imaynatachus ñawpa taytaykichiskunata kamachisqayman hina. 23Chaywanpas paykunaqa manapunin kasukurqankuchu, manataq uyarikurqankupaschu, aswanraqmi rumi sonqoman tukurqanku mana uyarinankupaq. 24Ñoqa Señor Diosmi nini: Cheqaqtapuni kasuwankichis chayqa, samana p'unchaypipas manapuni ima q'epitapas kay punkunta apaykunkichischu chayqa, kay p'unchaytapas ñoqapaqpuni t'aqapuwankichis chayqa, manataq ima llank'anaykichistapas ruwankichischu chayqa, 25Davidpa kamachikuy tiyananpi tiyaq reykunapas umalli runankunapas haykunqan kay llaqtaq punkunkunata. Judá runakunapas Jerusalenpi tiyaqkunapas haykunqakun, carretakunapi caballokunapi ima. Jerusalenpi wasikunapas kallanqapunin. 26Jerusalenmanqa hamunqakun muyuriqninpi tiyaqkuna, Judá llaqtakunaq runankunapas, Benjamín ayllumantapas, Shefela moqo-moqomantapas, orqo-orqomantapas, Neguev ch'inneqmantapas. Paykunan apamunqaku Dios yupaychana wasiman ruphachinapaq uywakunata, wak sacrificiokunata, ruru ofrendakunata, inciensota, gracias qoy ofrendakunatawan. 27Chay hinaqa, kasuwankichismi, samana p'unchaytapas ñoqapaqmi t'aqapuwanaykichis, samana p'unchaypipas manan q'epintinchu Jerusalenman haykunaykichis, mana chay hinata ruwaqtiykichisqa ñoqan ninawan kanaykusaq Jerusalén llaqta punkukunata, hinan ninaqa qhapaq wasikunatapas ruphaykunqa, manataq pipas nina sipiyta atinqachu, nispa.


text: 1Chaypïtam janay pachäćhu jatun sumä siñalta licälú. Chayćhümi anćhish anjilcuna cayalcäñä anćhish camacalpü plägacunawan ñacachipäcunanpä. Chaycunawanmi Diospa piñacuynin camacalpunanpä cañä. 2Chaypïtam licälú lamartanuy, ishpiwan nina tacüśhanuy chipyayäta. Chayćhümi śhäcuyalcäña chucarüta, liträtunta llallïcunaca, chay chucarüpa numirunwanpis mana unanchachicücunaca. Chaycuna Diospa uśhan arpantin-camam cayalcäñä. 3Paycuna taquipäcuñä Diosta sirbï Moisespa taquintawan, Uwishcäpa taquintam cay nil: “¡Sumä munayniyu Tayta Diosllá; Lluy lulaśhayquicuna maynu-maynu jatunwan allinmi! Llapa nasyuncunacta Sumä Mandacüní, Rasun chuyamari caminuyquicuna. 4Taytay ¿mayantá mana manchacuśhunquimanchu? ¿Mayantá śhutiquita altuman mana juluycuśhunquimanchu? Amllamari mana juchayu sumä chuya cayanqui. Llapa nasyuncuna śhaycamul manchacuywan amllacta altuman julaycälishunqui llapa lulayniquicuna tincüninman caśhanta camalaycachishayquipïtamari” nil. 5Chaypïtam janay pachäćhu Diospa wasinćhu Sumä Chuya Chuya Sityuca quićhacacüśhanta licälú. 6Chay wasipïtam chay anćhish anjilcunaca yalämun anćhish plägacunacta apacälälisha. Paycunam lïnu nishan chipyayä chuya müdanayü-cama, ürupi waćhacuwan pïchun-chaypa shillwicälälisha-cama capäcuñä. 7Chay tawan cawsäcunämi jucnin uycülun chay anćhish anjilcunäta anćhish ürupi ćhanćhacta, wiña-wiñay simpri cawsä Diospa piñacuynin juntayü-camacta. 8Ñatac Tayta Diospa sumä cayninpïta munayninpïta yalamü untaycäwanmi chay chuya wasica lluy juntäñä. Manatacmi mayantapis yaycachiñächu chay anćhish anjilcunäpa plägancuna camacalpunancamá.


text: 1Achikyaramuptinmi sacerdotekunapa llapallan jefenkuna judiokunapa kamachiqninkunawan tanteanakurqaku Jesusta wañurachinankupaq. 2Chaymi chaqnasqata pusaspanku prefecto Pilatoman entregaykurqaku. 3Traicionaq Judasñataqmi Jesusqa wañunanpaq sentenciasqa kasqanta qawaykuspan ñakakurqa chaymi chay kimsa chunka qollqeta kutiykachipurqa sacerdotekunapa jefenkunaman hinaspa kamachikuqkunaman. 4Paykunatam nirqa: —Huchallikurunim mana huchayoq runata wañuchinaykichikpaq qamkunaman rantikuruspay —nispa. Chaymi paykunañataq nirqaku: —¿Imataq qokuwanku ñoqaykutaqa? ¡Chayqa qampa asuntoykim! —nispa. 5Chaymi Judasñataq templopi qollqeta choqaruspan pasaspan warkukaramurqa. 6Sacerdotekunapa jefenkunañataqmi qollqeta hoqarimuspanku nirqaku: —Kay qollqetaqa manam ofrendakunamanqa hukllawachwanchu, kayqa yawarpa chaninmi —nispa. 7Hinaspam tanteanakuruspanku chay qollqewan rantirurqaku manka ruraqpa allpanta forasterokunata pampanankupaq. 8Chaymi kay libro qellqasqa kasqan punchawkama chay allpata sutichanku Yawar Chakrawan. 9Chaynapim cumplikurqa Diosmanta willakuq Jeremiaspa nisqan, paymi nirqa: —Israel runakunapa precio churasqan kimsa chunka qollqetam hapirqaku 10hinaspam chaywan rantirqaku manka ruraqpa allpanta, chaynataqa rurarqaku Señorpa kamachiwasqanman hinam —nispa. 11Pilatopa qayllanpi Jesus sayaykuptinmi tapurqa: —¿Qamchu kanki judiokunapa Reynin? —nispa. Chaymi Jesusñataq nirqa: —Arí, qampa nisqaykiman hinam —nispa. 12Sacerdotekunapa jefenkunapiwan kamachikuqkunam Jesusta acusarqaku chaymi Jesusñataq mana imatapas nirqachu. 13Chaymi Pilato nirqa: —¿Manachu uyarinki tukuy ima contraykipi nisqankuta? —nispa. 14Jesus mana imatapas niptinmi prefectoñataq llumpayta admirakurqa. 15Pascua Fiestapim watan-watan Pilato kachariq llapa runakunapa munasqan huk presota. 16Chay tiempopim lliwpa reqsisqan Barrabas carcelpi kachkarqa. 17Llapa runakuna huñunasqa kachkaptinmi Pilato tapurqa: —¿Mayqantataq munankichik kacharinayta? ¿Barrabastachu icha Cristowan sutichasqa Jesustachu? —nispa. 18Chaynataqa tapurqa Jesustaqa envidiallamanta entregasqankuta yachaspanmi. 19Pilato cortepi kachkaptinmi warmin willachimurqa: —Amam imanankipaschu chay allin ruraq runataqa. Chisim mosqoyniypi llumpaysuta ñakarirqani paypa causanpi —nispa. 20Sacerdotekunapa jefenkunapiwan kamachikuqkunañataqmi yacharachirqa runakunata Barrabasta mañakunankupaq chaynapi Jesusñataq wañuchisqa kananpaq. 21Prefecto Pilatom yapatawan tapurqa: —¿Mayqannintataq kacharinayta munankichik? —nispa. Chaymi paykunañataq nirqaku: —Barrabasta —nispa. 22Pilatoñataqmi tapurqa: —Hinaptinqa ¿imatataq rurasaq Cristowan sutichasqa Jesustaqa? —nispa. Chaymi llapallanku nirqaku: —¡Chakatasqa kachun! —nispa. 23Hinaptinmi Pilato nirqa: —¿Ima mana allintañataq payqa rurarurqa? —nispa. Chaymi paykunañataq aswanraq qaparirqaku: —¡Chakatasqa kachun! —nispa. 24Hatun chaqwata qawaykuspanmi Pilato mana ima ruraytapas atirqachu. Chaymi yakuta aparachimuspan runakuna qawachkaptin makinta mayllakururqa hinaspam nirqa: —Manam huchayoqchu kasaq kay runapa wañusqanmantaqa, qamkunañayá imaynapas kakuychik —nispa. 25Hinaptinmi llapallan runakunañataq nirqaku: —¡Paypa wañusqanmantaqa ñoqaykum huchayoq kasaqku mirayniykupiwan! —nispa. 26Barrabasta Pilato kachaykachispanmi Jesustañataq azoteykachispa entregaykurqa chakatasqa kananpaq. 27Prefectopa soldadonkunam Jesusta palacioman pusaruspanku llapa tropata huñururqaku. 28Chaypi llatanaruspankum hinarachirqaku grosella pachawan. 29Umanmanñataqmi churachirqaku kichkamanta simpasqa coronata. Alleq makinmanñataqmi hapichirqaku soqosta hinaspam ñawpaqninpi qonqorakuspanku burlakurqaku: —¡Kawsachun Judiokunapa Reynin! —nispa. 30Toqasparaqmi umanpi chay soqoswan waqtarqaku. 31Chaynata asipayaruspankum horqorurqaku chay grosella pachata hinaspankum kikinpa pachanwan churarachispanku pusarqaku chakatanankupaq. 32Chaymanta lloqsichkaspam tuparurqaku Cirene llaqtayoq Simonwan, payta hapiruspankum hombrochirqaku Jesuspa cruzninta. 33Chaynapim chayarurqaku Golgota Moqoman. Golgotaqa calavera ninanmi. 34Chaypim Jesusman tomachirqaku hayaqwan chaqrusqa vinota. Jesusñataqmi malliykuspan mana tomayta munarqachu. 35Chakataruspankum Jesuspa pachankunatañataq soldadokuna sortearqaku mayqanninmanpas tuparunanpaq. 36Hinaspam tiyaykuspanku Jesusta cuidarqaku. 37Cruzpa umanpiñataqmi qellqarqaku imamantam wañuchisqankumanta, chay qellqasqankum nirqa: “JUDIOKUNAPA REYNIN JESUS” nispa. 38Jesustawan kuskatam chakatarqaku iskay suwakunata, hukninta alleq lawninpi, huknintañataq ichoq lawninpi. 39Chaynin pasaqkunañataqmi umankutapas aywisparaq kamirqaku: 40—Qamqariki nirqanki: “Templota tuñirachispaymi kimsa punchawllapi hatarirachisaq” nispam, chaynaqa Diospa Churin kaspaykiqa kikillayki librakuspayá cruzmanta uraykamuy —nispa. 41Sacerdotekunapa jefenkunapas, Diospa leynin yachachiqkunapas chaynataq judiokuna kamachiqkunapas Jesustam burlakurqaku kaynata: 42—Wakinkunatam librarqa ichaqa kikinqa manam librakuyta atinchu. Israelpa Reynin kaspaqa uraykamuchunyá cruzmanta, chaymi iñisunchik. 43Diospim confiakurqa, Diosyá kunan salvachun cheqapta kuyaspaqa “Diospa Churinmi kani” nichkaptinqa. 44Kamirqakutaqmi Jesuswan kuska chakatasqa suwakunapas. 45Kay pacham tutayarurqa chawpi punchawmanta las treskama. 46Yaqa las trestam Jesus qaparirqa: —¡Elí, Elí! ¿Lama Sabactani? —nispa. Kayqa: “Diosnilláy, Diosnilláy ¿imanasqataq sapallaytaqa saqerullawanki?” ninanmi. 47Chaypi wakin kaqkunañataqmi uyariruspanku nirqaku: —Kay runaqa Diosmanta willakuq Eliastam qayakuchkan —nispanku. 48Chaymi hukninñataq kallpaykurqa esponjawan hinaspam vinagreman challpuykuspan soqoswan Jesusman haypaspa soqochirqa. 49Wakinñataqmi nirqa: —Suyaychik, qawasunchik Elias hamunqachus libraqnin —nispa. 50Huktawan Jesus qaparispam espiritunta Taytanman qospan wañukurqa. 51Chay ratollapim templopi santuario rakiq rakta tela altomanta urayman iskayman llikikururqa. Allpapas kuyurirurqam, qaqakunapas raqrarurqam. 52Achka sepulturakuna kicharikuruptinmi Diospi iñiqkunapa cuerponkuna kawsariramurqa. 53Kaykunam sepulturankumanta lloqsiramurqaku Jesuspa kawsarimusqanpa qepanta hinaspam yaykurqaku Jerusalen llaqtaman, chaytaqa achka runakunam rikurqaku. 54Jesusta cuidaq capitanñataqmi wakin soldadokunapiwan temblorta hinaspa tukuy imakuna pasasqanta qawaykuspa mancharikururqaku hinaspam nirqaku: —Cheqaptapunim payqa Diospa Churin kasqa —nispa. 55Chaypim kachkarqaku achka warmikuna karullamanta qawaspanku. Paykunam Jesusta yanapastin qatimurqaku Galilea lawmanta. 56Paykunawanmi kachkarqa Magdala llaqtayoq Mariapas chaynataq Jacobopapiwan Joseypa maman Mariapas chaynataq Zebedeopa warminpas. 57Tutaykuchkaptinñam Arimatea llaqtayoq Josey sutiyoq apu runa hamurqa. Paypas karqa Jesuspa discipulonmi. 58Paymi rirqa Pilatomanta Jesuspa cuerponta mañaq. Hinaptinmi Pilato kamachirqa Jesuspa cuerponta qonankupaq. 59Chaymi Joseyqa Jesuspa cuerponta mosoq sabanaswan wankuykurqa. 60Hinaspam qaqapi kikinpaq toqochisqan mosoq sepulturaman churarqa, punkuntañataqmi taparqa hatun rumita tanqamuspan hinaspam ripukurqa. 61Chaypitaqmi kachkarqa Magdala llaqtayoq Mariawan huknin Mariapas sepulturapa chimpanpi tiyaspanku. 62Paqarinnintin samana punchaw tutaykuqtam sacerdotekunapa jefenkunapiwan fariseokuna Pilatoman rispanku 63nirqaku: —Señor Prefecto, yuyachkanikum, chay llulla runaqa kawsachkasparaqmi nirqa: “Wañuspayqa kimsa punchawmantam kawsariramusaq” nispa. 64Chaynaqa kamachiyá kimsa punchawkama sepultura seguranankupaq, yanqañataq discipulonkuna cuerponta tuta suwaruspanku runakunaman ninmanku: “Wañusqanmantam kawsarirun” nispanku, hinaptinmi chay llullaqa ñawpaq llullakusqanmantapas aswanraq karunman. 65Chaymi pilatoñataq nirqa: —Chayqayá soldadokunaqa. Rispaykichikyá yachasqaykichikman hina seguramuychik —nispa. 66Chaymi pasaspanku sepulturata allinta seguramurqaku, punkupa tapaqnin rumita sellaykuspankum cuidaq soldadokunata chaypi saqeykurqaku.


text: 1Ajazqa kamachiyta qallarishaspa, iskay chunka watasniyoj karqa. Chunka sojtayoj watastataj Jerusalenpi kamacherqa. Ruwasqasnenqa Tata Diospa qhawaynimpi mana cheqanchu karqa, mana ñawpa tatan Davidpata jinachu. 2Manachayqa Israelpa reyesnimpa ruwasqasninkuta ruwallarqataj. Metalmanta unuyachispa, Baalman rijch'akojta lantista ruwacherqa. 3Chaykunaman inciensota q'oshñicherqa Ben-hinom Vallepi, churisnintapis ninapi q'olacherqa, chay nacionespi ruwayta yachasqankuman jina, mayqenkunatachus Tata Diosqa israelitaspa ñawpaqenkumanta wijch'usqa, chaykunata. 4Chay jawaqa uywa wañuchisqasta jaywarqa, inciensotataj q'oshñicherqa loma pataspi kaj lanti yupaychanaspi, jinataj thansa sach'as urapipis. 5Chayrayku Señornin Tata Diosqa Siriaj reynimpa makisninman rey Ajazta jaywaykorqa. Siriostaj payta atipaykuspa, ashkha presosta Damascoman apakaporqanku. Jinallataj Tata Diosqa Judamanta kajkunata jaywaykorqa Israelpa reyninman, paytaj atipaykuspa, may ashkha runasta wañuracherqa. 6Remaliaspa churin Pekaqa Judapi wañurachicherqa uj p'unchayllapi pachaj iskay chunkayoj waranqa wapu runasta, ñawpa tatasninkoj Señorninku Tata Diosta qonqarparisqankurayku. 7Jinallataj Efrainmanta maqanakoj wapu runa Zicriqa reypa churin Maasiasta wañurparicherqa, chantá kamachinan wasipi kamachej Azricamta, reypa kuraj yanapajnin Elcanata ima. 8Chay jawaqa Israelpa soldadosnenqa Judamanta iskay pachaj waranqa runasta presota jap'iykorqanku, warmista, churista, ususista ima. Chay qhechurasqankutawan khuskatataj chay runasta Samariaman apakaporqanku. 9Chaypi karqa Tata Diospa profetan Oded sutiyoj, paytaj Samariaman israelita soldados jamushajtinku, taripaj rispa, nerqa: Ñawpa tatasniykichejpa Señorninku Tata Diosqa Judapaj phiñasqa kaspa, paykunataqa qankunaman jaywaykusorqachej. Qankunatajrí sinch'i phiñakuywan paykunata wañuracherqankichej, chaytaj janaj pachakama chayan. 10Chay jawa qankunaqa munashankichej qharismanta, warmismantapis wata runasniykichejta ruwakuyta Judamanta kajkunata, Jerusalenmanta kajkunatawan. Manachu qankunapis Señorniykichej Tata Diospa contrampi juchallikullankichejtaj? 11Chayrayku kasuwaychej: Chay presosta apamusqaykichejta kutichipuychej, imaraykuchus paykunaqa wawqesnillaykichejtaj kanku. Tata Diosqa qankunapaj sinch'i phiñasqa kashan, nispa nerqa chay profetaqa. 12Chayrayku Efrainmanta wakin kurajkunaqa Johananpa churin Azarías, Mesilemotpa churin Berequías, Salumpa churin Ezequías, jinataj Hadlaipa churin Amasapis, wañuchinaku maqanakumanta kutimusharqanku, chaykunaj contrankupi sayaykuspa, 13nerqanku: Ama kayman chay presosta apamuychejchu, imaraykuchus Tata Diosqa noqaykuta juchachawasqayku. Qankunaqa astawan juchata yapakuyllata munashankichej, juchasninchej ancha ashkhaña kashajtimpis. Tata Diosqa aswan sinch'ita Israelpaj phiñakonqa, nispa. 14Chantá chay soldadosqa presosta kachariporqanku, saqeporqankutaj imastachus qhechurasqankuta kurajkunajpa ñawpaqenkuman, jinataj tukuy runaspa ñawpaqenkuman. 15Chaymantataj chay ajllasqa kuraj runas chay presosmanta cuentallikorqanku, jinataj qhechusqanku, chay imasmantapis chay mana p'achasniyojman p'achallicherqanku, mikhucherqanku, ujyacherqankutaj. Nanasqasninkutapis jampiykorqanku, mana puriyta atejkunatataj burrosman lloq'aykuchispa, Jericokama aparqanku, palma sach'asniyoj llajtaman, chaypitaj ayllusninkuwan saqerqanku. Chaymantataj Samariaman kutiporqanku. 16Chaypacha rey Ajazqa Asiriaj reyninman kachasninta kacharqa, yanapata mañakuspa, 17imaraykuchus Edommanta kajkuna Judaman ujtawan yaykuykullasqankutaj, atipaykuspataj wakinta presosta apakapusqanku. 18Jinallataj filisteospis Judá pampasnejpi kaj llajtasman, Neguevmanwan qhechuraj yaykuykullasqankutaj. Kay llajtasta jap'ikaporqanku: Bet-semesta, Ajalonta, Gederotta, jinallataj Socota, Timnata, Gimzota, ranchosnintintakama. Chaykunapitaj tiyakapusqanku. 19Ajinata Tata Diosqa munarqa Judá aylluta k'umuykuchiyta rey Ajazrayku, pay Judá aylluta juchaman tanqaykusqanrayku, Tata Diospa ñawpaqempipis sinch'i juchasapa kasqanrayku. 20Aswan qhepaman Asiriaj reynin Tiglat-pileserqa Ajazman jamuspa, payta yanapanantaqa, aswan llakiyman churarqa. 21Ajazqa Tata Diospa Templonmanta, reypa kamachinan wasimanta, kamachejkunamantawan valorniyoj imasta orqhospa qoshajtimpis, Asiriaj reynenqa mana yanaparqachu. 22Chay jina llakiywan mat'isqa kashaspapis, Tata Diosta wasancharqa, contrampitaj juchallillarqapuni. 23Payqa uywa wañusqata jaywarqa Damascopi dioskunaman, chaykuna siriosta yanapasqankurayku wañuchinaku maqanakupi, nerqataj: Siriamanta reyestachus diosninkukuna yanapanku chayqa, noqapis uywa wañuchisqasta paykunaman jaywallasajtaj yanapanawankupaj, nispa. Chay lantisrí payta urmacherqanku, jinataj tukuy Israel ayllutapis. 24Rey Ajazqa Diospa Templompi sirvinapaj kaj imasta tantaykuspa, phirirarqa wisq'aykorqataj Temploj punkusnintapis. Kamacherqataj lantispaj altaresta ruwanankuta Jerusalenpa tukuy k'uchusnimpi. 25Jinallataj Judá suyupipis sapa llajtapi lomas patapi lantispaj wasista ruwacherqa, chaypitaj waj dioskunallaman inciensota q'oshñicherqa, jinamanta ñawpa tatasnimpa Diosninkuta phiñachispa. 26Ajaz rey kamachishaspa waj ruwasqasnenqa, imaynatachus kawsaynin karqa qallariymanta tukukuykama, qhelqasqa kashan Judamanta jinataj Israelmanta librosninkupi. 27Wañupojtintaj, payta p'ampaykorqanku Jerusalén llajtapi; chaywampis mana Israel reyespa p'ampakunanku, chaymanqa aparqankuchu. Cuentanmantataj churin Ezequías kamacherqa.


text: 1Yäracog mayëcuna: Noga Simón Pedro, Jesucristupa apostolnin carmi, gamcunapag cay cartata apaycätsimö. Salvamagnintsi Señor Jesucristuta chasquishgayquipitami Tayta Diosnintsi jutsa rurashgayquita perdonashushcanqui apóstol mayëcunatawan perdonamashgannogla. 2Tayta Diosnintsita y Señornintsi Jesucristutami manacuycä cuyapäshushpayqui ali cawayta goyculäshunayquipag. 3Salvamagnintsi Jesucristuta chasquicuptintsimi munayniyog Tayta Diosnintsi imaypis yanapaycämantsi munashgannog cawanantsipag. 4Imaypis tsaynog yanapamänantsipagmi palabranchöpis promitimashcantsi. Promitimashgantsinog yanapamaptintsimi manana cawantsinatsu Jesucristuta mana chasquicog runacuna jutsata rurar cawashgannöga. Tsaypa trucanga Tayta Diosnintsi jutsaynag cashgannog canantsipagmi yanapaycämantsi. 5Tsaynog yanapaycämaptintsega Tayta Diosnintsiman imaypis yäracushun. Tsaynogpis alilata rurar cawashun, Diospa palabranta shumag yachacushun, 6mana tantyacuypa lutalaga imatapis ama rurashuntsu, ima nacaycho carpis mana ajayaypa Tayta Dios munashgannog cawashun, 7tsaynogpis waugui-panicunawan y pï-maywanpis cuyanacur cawashun. 8Waran waran tsaynog cawashpantsega manami manacagpagtsu Señornintsi Jesucristuta chasquicushcantsi, sinöga pay munashgannog cawanantsipagmi. 9Jesucristo munashgannog pipis mana cawarga gongaycushgami pay munashgannog cawananpag Tayta Diosnintsi perdonashganta. 10Waugui-panicuna, tsaynog caycaptenga shumag yarpachacur Tayta Diosnintsi munashgannog cawashun. Tsaynogpami tantyacushun salvashga car Tayta Diospa wamran cashgantsita. Tsayta tantyacorga jutsata mana ruraypami cawashunpag. 11Tsaynogpami gloriaman chayaptintsi salvamagnintsi Señor Jesucristo cushishga chasquicamäshunpag. 12Tayta Dios munashgannog cawanayquipag cashganta musyaycaptiquipis gamcunataga cawashgäyag imaypis yarpaycätsishayquimi. 14Wanunäpagna caycashgantami Señornintsi Jesucristo musyatsimashga. 15Tsaymi cawashgäyäga gamcunata imaycanogpapis yarpaycätsishayqui wanucuptë nishgäcunata imaypis yarparänayquipag. 16Señornintsi Jesucristo cutimunanpag cashganta manami quiquëcunapa yarpayniläpitatsu yacharcaycätsë. Tsaynogpis pay munayniyog cashganta manami yarpayniläpitatsu yacharcaycätsë. Tsaypa trucanga quiquëcunami ricapäcushcä munayniyog cashganta. 17Munayniyog cashgantaga discípulu mayëcunawan ricapäcushcä jirca puntachömi. Tsaychömi Jesucristo chip-chipyaycagman ticraptin Tayta Diosnintsi ciëlupita caynog nimorgan: “Payga cuyay tsurëmi. Munashgänog cawaptinmi noga cushishga caycä.” Tayta Dios parlamushganta mayar y Jesucristo chip-chipyaycagman ticrashganta ricarmi tantyapäcorgä munayniyog cashganta. 19Tayta Diosnintsipa unay profëtancuna escribishgannogla Señornintsi Jesucristo cay patsaman shamushga captinmi musyantsi tsay escribishgancuna rasun cag cashganta. Rasun cag carmi pasaypa tsacaycho atsqui atsicyaraycagnograg caycan. Tsaynog caycaptenga hasta Jesucristo cutimunanyag tsay escribishgancunata shumag cäsucushun. Tsaynog cäsucorga Jesucristo cutimuptin paywan tincushpantsi pasaypami cushicushunpag. 20Shumag tantyacäriy. Tayta Diosnintsipa palabrantaga manami profëtacuna quiquincunapa yarpaynilanpitatsu escribishga, sinöga Santu Espíritu tantyatsiptinmi paycuna escribishga.


text: 1Tsay junaglami wayipita yargurir Jesús aywargan Galilea lagüna cuchunman. 2Tsaymanmi atsca runacuna juntacargan Jesús yachatsishganta mayayta munar. Aläpa quichquipaptinmi lagüna cuchuncho caycag büquiman Jesús witsargan tsaypitana yachatsimunanpag. 3Nircurnami imamanpis tincutsiypa atsca yachatsicuyta yachatsimorgan caynog nir: “Juc runashi aywargan trïgu murog. 4Tsayshi muruta matsiptin waquin chayargan näniman. Tsaycho matsiraycagtami pishgucuna shamur upshacurcorgan. 5“Waquin cag murunashi chayargan shalaman. Tsaycho winamurpis alpa aläpa mana captin shanaywan tsaquicäcorgan. 7Waquin cag murunashi chayargan cashacuna rurinman. Cashacuna rurincho garwashtaycälar winamurshi mana wayorgantsu. 8“Waquin cag murunashi hondu alpaman chayargan. Tsaycunaga ali winamurshi ali espïjayog cargan. Waquin espïjashi wayorgan pachac (100) trïguta, waquin espïjacunashi wayorgan sogta chunca (60) trïguta y waquinnashi wayorgan quimsa chunca (30) trïguta.” 9Tsaynog yacharcatsir Jesús caynog nergan: “Nishgäta mayag cäga shumag tantyacäriy.” 10Tsaynog yachatsiptinmi discïpuluncuna Jesusta caynog nipäcorgan: “Imamanpis tincutsiypa yachatsipäcamaptiqui manami shumag tantyapäcötsu, tayta.” 11Tsaymi Jesús caynog nergan: “Gamcunataga tincutsiypa yachatsishgäcunata shumagmi tantyatsishayqui. Mana cäsucamagcunatami itsanga mana tantyatsiylapa yachatsishag. 12Tsaynog captenga mayganpis yachacuyta munagcunaga yachatsishgäcunata tantyangapagmi. Mana yachacuyta munagcunami itsanga mayarpis mana tantyangapagtsu. 13Tsaymi noga yachatsë imamanpis tincutsiypa. Tsaynogpami yachacuyta mana munagcunaga ricaycarpis mana tantyantsu y mayaycarpis mana chasquicuntsu. 14Tsaynog cananpag cashganpitami Tayta Dios nishganta profëta Isaías escribergan caynog nir: ‘Gamcuna mayaycarpis manami tantyanquitsu. Ricaycarpis manami chasquicunquitsu. 15Cay runacunapa shongun chucruyashgami caycan. Tsaymi rinrincunapis tsapacashganog caycan. Nawincunapis mana ricagnog caycan. Tsaynog carmi paycunaga imata yachatsishgätapis mana tantyacuntsu. Tsaymi mana chasquicamantsu jutsancunapita perdonashga cananpag.’ 16“Gamcunami itsanga ricashpayqui y mayashpayqui imata yachatsishgätapis tantyacurcaycanqui. 17Unay profëtacuna y Tayta Dios munashgannog cawag runacunapis reguimaytami munargan. Reguimayta munarpis cay patsaman manarag shamuptëmi mana reguimashgatsu. Tsaynogpis noga wilacushgäcunata mayayta munarpis manami mayapäcamashgatsu. Gamcunami itsanga ricarcaycämanqui y mayarcaycämanquipis. 18“Canan tantyatsishayqui murog runaman tincutsiypa yachatsishgäta. 19Trïgu muroga Tayta Diosnintsipa wilacuyninmi caycan. Chucru näninogmi waquin runacunapa shongun chucru caycan. Tsaynog chucru shongu carmi Tayta Diosnintsipa wilacuyninta mayarpis mana chasquicuntsu. Tsaymi mayashgalantapis Satanás gongaycatsin. 20“Waquin runacunapa shongonga shalanogmi caycan. Paycunaga Tayta Diosnintsipa wilacuyninta mayar cushishgami chasquicärin. 21Cushishga chasquicurpis shalacho alpa aläpa mana captin trïgu jegarcamur tsaquicäcushgannogmi paycunapis carcaycan. Tsaymi runacuna chiquiptinpis o ima nacaycho carpis cuticärin naupata cawashganmannog. 22“Waquin runacunapa shongonga casha rurincho cag alpanogmi caycan. Paycunaga Tayta Diosnintsipa wilacuyninta mayarpis más yarpachacun rïcu canalanpag y quiquin munashgannog cawanalanpagmi. Tsauraga tsaycunalapag yarpachacorga manami Tayta Diosnintsi munashgannogtsu cawarcaycan. 23“Waquin runacunapa shongonga hondu alpanogmi caycan. Paycunaga Tayta Diosnintsipa wilacuyninta cushishga chasquicur Tayta Diosnintsi munashgannogmi cawan. Tsaymi ali alpacho juc murulapita pachac (100) trïgu o sogta chunca (60) trïgu o quimsa chunca (30) trïgu wayushgannog tsay runa Tayta Diosnintsi munashgannog cawanga.” 24Juicio final junagchörag runacuna juzgashga cananpag cashganpita yachatsir Jesús caynog nergan: “Juc runashi chacraman aywargan trïguta murunanpag. 25Mururcuptinnashi chiquegnin runa tsacaypa aywarcur trïgu murushgan chacraman cebadilluta murorgan. 26Trïgu winamuptinshi cebadillupis winamorgan. 27Tsaynog winamuptinshi trïgu tirapagcuna trïgupa duëñunta caynog nergan: ‘Acraylata muruycaptiquega ¿maypitatag cebadillu winamushga, tayta?’ 28Tsaynog wilaptinshi trïgupa duëñun caynog nergan: ‘Mayganpis chiquipämagnëmi tsaytaga muruycushga.’ Tsaynog niptinshi arogcuna caynog taporgan: ‘¿Munanquicu tsay cebadilluta tirapanäta?’ 29Tsaynog niptin caynog nergan: ‘Ama tsaytaga tirapaytsu. Cebadilluta tiraparga trïgutapis luquinquipagmi. 30Jina winacutsun trïguwan cebadillu cosëchayag. Cosecharnami achogcuna acrapaylapa achongapag. Tsay acrashgan cag cebadillutanami achurcur ninaman gaycupäcongapag. Trïgutami itsanga shuntarcur pirwapäcongapag.’ ” 31Mastapis Jesús tincutsiypa yachatsir caynog nergan: “Tayta Diospa ali wilacuynenga ñäpush murunogmi caycan. 32Ñäpushpa muronga pasaypa tacshala caycarpis muruptin winamur waquin jachacunapitapis más jatunmi ricacun. Tsaymi pishgucunapis gueshwancunata rämancunacho ruran. Tsay tacshala murulapita ñäpush winarcamur räman mashtacashgannogmi Tayta Diospa ali wilacuynenga may-tsaymanpis chayaycan.” 33Nircur Jesús caynogpis nergan: “Tayta Diospa ali wilacuynenga levadüranogmi caycan. Tantata rurananpag warmi quimsa arröba harinaman levadürata winaptenga mäsa shumagmi jacan. Ichicla levadüra mäsata jacatsishgannogmi Tayta Diosnintsipa wilacuyninpis may-tsayman chayangapag.” 34Runacunata Jesús yachatsishpanmi imamanpis tincutsiypa imaypis yachatsergan. Imamanpis mana tincutsiypaga manami imaypis yachatsergantsu. 35Tsaynog yachatsergan Tayta Diosnintsipa profëtan escribishgan cumplinanpagmi. Tsay escribishganga caynogmi niycan: “Imamanpis tincutsiypami runacunata yachatsishag. Patsata camashganpita-patsa pipis mana tantyashgancunatami yachatsishag.” 36Tsaypitanami runacunata despacharcur discïpuluncunawan Jesús yaycorgan juc wayiman. Tsaychömi discïpuluncuna ruwacorgan tsay cebadillupita yachatsishganta tantyatsinanpag. 37Tsaymi Jesús caynog nergan: “Trïguta murog runaga nogami caycä. 38Tsay chacraga caycan intëru cay patsami. Tsay trïgu muroga caycan Tayta Diosnintsipa wilacuyninta chasquicog runacunami. Tsay cebadilloga caycan Satanás munashgannog cawag runacunami. 39Tsay cebadilluta murog cäga Satanasmi caycan. Cosëchaga caycan juicio finalmi. Cosëchata shuntagcunaga caycan angilcunami. 40“Cebadilluta shuntarcur ninaman gaycushgannogmi juicio final junagchöpis Satanás munashgannog cawag runacunata infiernuman gaycongapag. 41Nogami angilnëcunata cachamushag jutsa ruratsegcunata y jutsa ruragcunatapis shuntarcur infiernuman gaycunanpag. 42Tsaychömi pasaypa wagar quiruntapis uchupäcongapag. 43Tayta Diosnintsi munashgannog cawagcunami itsanga paypa naupancho car cushishga cawapäcongapag. Nishgäta mayag cäga shumag tantyacäriy.” 44Mastapis Jesús yachatsergan caynog nir: “Tayta Diospa naupanman chayanantsipag cashganga caynogmi caycan. Juc runashi chacrapa purir tarergan tsaytsica guellay pamparaycagta. Tsay guellayta tariycurshi cushicushpan yarpachacorgan: ‘¿Imatatag ruräman tsay guellay nogapa cananpag?’ nir. Tsayshi tsay guellayta cashgalanman pampaycur cushishga aywar ranticorgan lapan imaycancunatapis. Tsay guellaywannashi rantergan guellay pamparaycashgan cag chacrata. Tsaynogpashi pamparaycag guellayta jorgur rïcu ricacorgan. Tsaynoglami Tayta Diospa naupanman chayayga más cushicuypag caycan cay patsacho imaycayog cashgantsipitapis.” 45Tsaynogpis Jesús caynog nergan: “Tayta Diosnintsipa wilacuyninta chasquicog runaga öru ranteg negocianti runanogmi caycan. 46Tsay runaga más alinnin cag öruta tariycorga wayintapis chacrantapis ranticun tsay öruta rantinan cashga. Tsaynoglami Tayta Diospa naupanman chayayga más ali caycan cay patsacho imaycapitapis.” 47Tsaynogmi Jesús yapay caynog yachatsergan: “Musyashgayquinogpis lamarman redta jitarcur lapan casta pescädutami tsaripäcun. 48Nircurmi lamar cuchunman jorgupäcun tsaycho acrapäcunanpag. Tsaychömi micuna cagta canastaman winan y mana micuna cagtanami jitarin. 49Pescäduta acrashgannoglami juicio final junag lapan runacunata acrananpag Tayta Diosnintsi angilnincunata cachamonga. Tsaynogmi ali runacunata raquenga jutsa rurag runacunapita. 50Jutsa rurag runacunatami infiernuman gaycongapag. Tsaychömi fiyupa wagar quiruntapis uchupäcongapag.” 51Tsaynog yacharcatsirmi Jesús taporgan discïpuluncunata caynog nir: “¿Cay yachatsishgäcunata gamcuna tantyanquicu?” Tsaynog tapuptinmi: “Au, tantyämi, tayta” nipäcorgan. 52Tsauraga Jesús caynog nergan: “Tayta Dios munashgannog runacuna cawananpag yachatsishgäcunata tantyarga waquin runacunata gamcunapis yachatsinqui. Tsaynog yachatserga pirwapita maran cagcunata y tsayrag churashgan cagcunata jorgarcamur garagnogmi gamcunapis naupa cag yachatsicuycunata y mushog yachatsicuycunatapis yacharcaycätsinqui.” 53Tsaynog yacharcatsirmi Jesús tsaypita aywacorgan. 54Marcanman chayarnami Tayta Diosnintsipa wilacuyninta yachatsergan sinagogacho. Tsaycho yachatsiptinmi cushicushpan caynog nipäcorgan: “Tsaynog yachatsinanpäga ¿maychötag payga yachacushga? Tsaynogpis ¿imanogpatag payga milagrucunata ruran? 55¿Manacu payga carpintëro Josëpa tsurin caycan? Tsaynogpis paypa maman ¿manacu María? ¿Manacu paypa wauguincuna caycan Santiago, José, Simón y Judaspis? 56Tsaynoglami panincunatapis reguintsi. Tsaynog caycaptenga ¿maychötag yachacamushga tsayjinanpa yachaycunanpäga?” 57Tsaynog nirmi Jesús yachatsishgancunata mana chasquicärergantsu. Tsaymi Jesús nergan: “Waquin marcacunacho Diospa profëtanta chasquicäriptinpis castancuna y marca mayincunaga manami chasquicärintsu.” 58Tsaynog mana chasquicuptinmi juc ishcay milagrucunalata tsaycho rurargan.


text: 1Re' i QaJaaw Dios je' wili i xuq'or: Yu'naak hiy taq cha sik' chi korik pantaq b'eeh reh i Jerusaleem nee oon inareq taq jino'q imb'anik reh i korik eh korik inq'orik. Eh wila' xareq taq jino'q neenukuy kimahk i aj Jerusaleem. 2K'achlik i QaJaaw Dios inki, inki wo' naq taqe. Xa re' la' ma' korik ta wo' keh inkiq'or inki. 3QaJaaw Dios, re' inasik' i hat re' taqe i korik wach kik'ux. Korik wo' hoq chi xa a'n ti' k'axik keh, xayoj wach i kitinamiit, eh xama' xokik ta wo' kina'ojb'al. Q'e' kow i kinaah je' kowiil ab'aj, ma' nkaaj ta chik sutinik chupaam i holohik laj b'eeh. 4Re' hin je' wili i xnuq'or chikiij: Re' taqe i wili q'e' ketel kiwach ma' xta kina'ojb'al, ruum ma' nkireq ta chi riij i nuq'or chi naa kianam. 5Eh xuq'oreej wo' naq taqe i nimaq wach kina'ojb'al, ruum xnukapaaj naq i hin chi nkireq chi riij iraaj i QaJaaw Dios. Xa re' la' chi kunchelaal wo' keh kija'wachej kiib' chuwach i QaJaaw Dios, xama' xkaaj ta wo' kinimam. 6Re' taqe i aj ixowaal naa rusachwiik kiwach xa je' chik kijosq'iil kaq b'ahlam kielik chaloq paraxchee'. Eh xa je' chik kikab' i xojb' kichalik panchiq yuuq', eh naa kichaliik chinaah taq aatinamiit chi je' kijosq'iil nimaq taq b'ahlam, naa taq kisachib'eem awach. Ruum yohb'aal taq wach aamahk, eh xa a'n taq ma' imponik ta chi nuwach, inki. 7¿Nik' wach noq naa nukuyum taq aamahk re' re'? Re' taq awak'uun awixq'uun xin kiq'eb' chi riij kik'ux, inkiq'or i korik pankib'ihnaal i tiyoox ma' re' ta wo' taqe Dios. Eh xnuyeew wo' naq kiwa' kihaa', xa re' la' xama' xkian ta wo' korik, pankomonil la' xkian i je' k'oyomal. 8Re' keh xa je' chik kikab' imas kawáyu k'achi' chik'onik noq kiooj chi q'uchariik i rehk'een i kas kichaaq'. 9¿Mi ma' naa nuye'em taqe chi tojariik re' i kimahk ruum inki a'n re' re'? ¿Mi ma' ruk'ul chi naa nuye'em taqe chutojariik i kimahk re' i tinamit re' re'? 10Eh re' taqe i aj ixowaal, naa taq kisacham awach, atoob' ta ma' chawunchelaal ta taq i hat taq nu uuva noq wilkaat. Xa re' wo' taqe i ma' holohik taj kina'ojb'al naa kesam iloq, re' taqe i ma' re' ta taqe weh. 11Re' i tinamit Israel, ruch'ihil i tinamit Judá tokoom chik i xkikoj chi ki dios chi nuwach i hin, inki QaJaaw Dios. 12Re' taqe aj Israel, i aj Judá ma' xkinimaj taj i xuq'or i Dios je' wili i xkiq'or: Re' hoj ma' xta ti' k'axik, ma' xtakaansanik, ma' xta wi'jaleel naa ruchaliik chi qanaah, inki taqe. 13Re' taqe i jalal naq nuq'oral naa kikahniik chi xa je' taqe teew xama' re' ta wo' hoq i nuq'oral i hin naa kiq'orom je' re' naa rub'aan kuuk'. 14Re' i QaJaaw Dios nim rajaawriik, je' wili i xuq'or: Re' taqe i tinamit ruum chi xkiq'or taqe q'orik re' re' naa nuye'em panachii' i nuq'oral chi je' jinaj q'aaq'. Eh naa kikahniik chi je' rukab' i sii' noq ink'ahtik inki. 15Re' taq i hat aj Israel naa nuk'amam taqe chaloq chi najt tinamit taqe i aj ixowaal q'e' kow kiib' re' ruuk' taqe i najtir tinamit. Eh ma' aweht'al ta taq nik' wach kiq'orik, eh ma' naa ta taq areqem chi riij i naa kiq'orom taq aweh. 16Eh chu'nchel taqe re' kowlaj q'aq'ineel taqe, xa re' ikaansanik inki a'n ruuk' inkikoj chi kantesb'aal. 17Re' chik i keh naakik'uxwiik reh taq aakaxlanwi'k, naa kisacham wach awak'uun awixq'uun. Eh naa kik'uxum taqe aatentzuun, taqe i awaakaax, taqe aa-uuva, taqe a higo. Eh ruuk' i q'aslaj ch'ihch' naa kisacham wach taq aatinamiit i wilik inkiko'leej wii' kiib' re' inach'ikaa' naq wii' ak'ux taq i hat. 18Xa re' la' chupaam taqe i q'iij re' re' ma' naa ta nuye'em q'ab' chi naa rusachariik taq awach chi jumpech. 19Eh noq neenkipahqaaj aweh chi je' wili: ¿Chib'ih reet noq xub'an qeh chi je' wili i QaJaaw Dios inko'q taqe aweh? Re' i hat je' wili ruchaq'weesjiik naa a'nam: ¿Nik' wach noq xakanaa' taq runimjiik? re' chik taqe i ki dios i tokoom tinamit taq xaloq'ej pan aatinamiit je' wo' chik re' naa taq a'nami hat, naa taq akamaneem kiwach i tokoom tinamit, inki Dios. 20Re' i hat cha q'or keh chi je' wili chu'nchel i aj Israel re' taqe i riih rumaam Jacob, je' wo' keh i aj Judá: 21Chab'iraj taq i hat tinamit ma' xta taq ana'ojb'al, ma' ti ib'irinik ta taq, wilik wo' naq taq naq'awach, xama' ti ilwik ta wo' taq, wilik wo' naq taq axikin xama' ti ib'irinik ta wo' taq. 22Re' hin i Dios je' wili nuq'or: Re' taq i hat ma' kinayohleej ta taq, ma' chalik ta taq ab'arb'otiik chi nuwach. Re' hin xnukoj i q'atb'al chii' i palaw. Atoob' ta yohb'aal wach i rub'ohl xan teleninik chik, xama' rik'saj ta wo' reje q'atb'al chii' nukojom. 23Raaj taq i hat ma' tinimanik ta taq k'isinoq, xiik' naah kowiil taq awánima xinaq'eb' taq chi riij ak'ux chi jumpech. 24Eh ma' xaq'or ta taq chi je' wili: Qanimaj i QaJaaw Dios, chi je' re' manlik paruq'ijil nee ruyeew cho qeh i peet jab', eh nee ruyeew cho qeh i xam jab'. Eh nee ruyeew q'ab' qeh chi neenqajach i wach qatik paruq'ijil, ma' tiki ta taq. 25Xa re' la' re' taq i hat ruum taq amahk i na a'n ma' na a'n ta taq rusuqkiil i wotob'il re' re'. 26Ruum chaxilak taq i hat nutinamiit wilkeeb' taqe i yiib' wach kina'ojb'al, kiooj chukanteesjiik i kas kichaaq' je' inkanteesjik chikop inki a'n Eh inki a'n reh i kas kichaaq', je' rukab' noq inkojarik kixirob'aal taqe i tz'ikin. 27Re' keh inkinujisaj i kipaat ruuk' i xa chib'ih jariik inkelq'aaj xa je' chik inhamarik kok' tz'ikin pankok' kaxoon koraal inki a'n Ruum i re' xnimb'ik kiwach, eh xib'ehoomb'rik. 28Eh xiik' naah kiq'ina'iil ruum inkik'uxlaaj kiib' chi korik. Re' i yiib' wach na'ojb'al inki a'n ma' pajooj taj. Eh ma' nkitoob'eej ta taqe i ma' xta kituut kajaaw, ma' nkiyeew ta q'ab' reh taqe i neb'aa' chi neenkian aha' wilik i ruk'ul chi keh. 29¿Mi ma' naa nuye'em taqe chutojariik re' kimahk? ¿Mi ma' ruk'ul re' chi nee nuq'aj wach keh je' rukab' i ruk'ul chi keh? inki i QaJaaw Dios. 30Xti korik wo' hoq chi yohb'aal wach, eh ti yo'joq ruum i k'achi' ruk'ulariik panutinamiit. 31Re' taqe i jalal naq nuq'oral re' chik i chukuj q'orik inkiq'or. Re' taqe i k'amal b'eeh aj tiij inkik'am rub'eeh i tinamit chi je' rukab' inkaaj i keh. Re' taq i hat nutinamiit je' taq re' imponik chawach. ¿Chib'ih taq i naa a'nam na' chaloq i ti' k'axik? inki i Dios.


text: 1Kamachikuqkunataqa llapa runan kasukunan. Kamachikuy atiyqa Diospa qosqanmi, kamachikuqkunaqa Diospa churasqanmi. 2Chay hinaqa, pipas kamachikuqkunapaq k'ulluchakun chayqa, Diospa churasqan contran k'ulluchakun, ahinapin paykuna kikinkuman huchachayta chayachikunku. 3Kamachikuqkunaqa manan allin ruwaq runata manchachinanpaqchu, aswanpas mana allin ruwaq runata manchachinanpaqmi. Kamachikuqta mana manchakuspa kawsayta munanki chayqa, allinkaqta ruway, hinan kamachikuqqa “allinmi” nisunki. 4Payqa Diospa kamachisqantan ruwan qanpa allinniykipaq. Mana allinta ruwaspaykiqa manchakunaykin, payqa manan yanqapaqchu kamachikuqpaq churasqa kashan, atinmi muchuchiyta. Payqa Diospa kamachinmi, mana allin ruwaqta Diospa rantinpi muchuchinanpaq. 5Chayrayku, kamachikuqkunataqa kasukunanchispunin, manan muchuchinata manchakuspallachu, aswanpas conciencianchispi chanin kasqanta yachaspan. 6Chaymi qankunaqa contribuciontapas pagankichis. Kamachikuqkunaqa chay hinapin Diosta servinku, paypaq llank'aspallapuni. 7Pimanpas qonaykichis kaqtaqa qoychis: Contribución paganaykichis kaqtinqa pagapuychis, impuesto paganaykichis kaqtinqa pagapuychis, pitapas respetanaykichis kaqtinqa respetaychis, hatunchanapaq kaqtaqa hatunchaychis. 8Ama pimanpas ima manupas kaychischu, aswanpas qankunapura munanakuy manulla kaychis. Pipas runamasinta munakuqqa Diospa kamachikuy simintan hunt'anña. 9Chay kamachikuy simikunan nin: “Aman wasanchankichu, aman pitapas wañuchinkichu, aman suwakunkichu, [aman yanqa-qasi runamasiykita tumpankichu] aman munapayankichu”, nispa. Chay kamachikuykunapas wakin kamachikuykunapas hukllamanmi huñukun: “Runamasiykitan qan kikiykita hina munakunki, niq simiman”. 10Munakuqqa manan runamasinta ima mana allintapas ruwanchu, chayraykun munakuyqa kamachikuy simita hunt'ay. 11Chaykunatan ruwanaykichis ima tiempopichus kasqaykichista reparaspa, puñuymanta rikch'arinaykichis tiempoñan. Kunanqa iñisqaykichis tiempomanta aswan sispapiñan Diospa qespichinasuykichis tiempoqa kashan. 12Tutaqa tukukapushanñan, ñan illarimushanña. Chayrayku tutayaqpi hina ruwasqanchiskunata wikch'upuspa k'anchaypi maqanakuna armakunata hap'isun. 13P'unchaypi hina allintapuni kawsasun. Ama machasunchu, ama hatun mikhuykunapi waqllispachu purisun, ama qhelli huchakunapichu purisun, ama viciokunapichu purisun, ama churanakusunchu, ama envidiakusunchu. 14Aswanpas p'achawan hina Señor Jesucristowan churakuychis. Amataq sonqoykichispa munasqankunataqa ruwaychisñachu.


text: 1Ñoqan kani Señor Diospa phiñakuspa hasut'isqan runa. 2Ñawpaqenmanta qarqowaspanmi k'anchaypi purinaymantaqa tutayaq ñanpi purichiwarqan. 3Kuti-kutirispan sapa rato hina ñoqaman hasut'in chayawarqan. 4Aychaytapas qaraytapas qawiyachipurqanmi, tulluykunatapas p'akirqarirqanmi. 5Muyuriqniymanta ñit'ichiwaspanmi sinchi haya muchuywan rawkharqowarqan. 6Tutayaq ukhullapiñan tiyaykachiwarqan ñawpa p'unchaypi wañuqkunata hina. 7Mana punkuyoq kanchamanmi wisq'aykuwarqan, llasa bronce watanakunawanmi wataykuwarqan. 8Yanapayta mañakuspaña qaparini chaypas, manan uyariwanchu valepakusqaytaqa. 9Qaqamanta perqawanmi purinayta wisq'awarqan, ñanniytapas q'ewimanmi tukuchirqan. 10Señor Diosmi hap'irqoq ukumari hina qhawapayawarqan, pakakuq león hina suyawarqan. 11Ñanniymanta pantarqachiwaspan llik'irqariwarqan, qonqasqatan wikch'upuwarqan. 12P'eqtanta chutarispan qhawaykuwarqan, wach'inantan chayachiwayta munarqan. 13Señor Diospa kacharimusqan wach'ikunaqa ukhuykamaraqmi t'urpuykuwarqan. 14Llaqtaypa asipayananmanmi tukupuni, sapa rato hinan ñoqamanta takinku. 15Señor Diosmi hunt'aykachiwarqan haya kaywan, amichiwarqanmi ajenjowan. 16Khullu rumiwanmi kiruyta p'akirqan uspha patapin saruwarqan. 17¡Imachá thak-kaypas kakun! ¡Imaynataqchá kusisqa-kaypas kakun! 18Kallpaymi chiriyarqapun, Señor Diospi suyakuyniypas manan kapunñachu. 19Llakikuyniyta yanqa purisqaykunatawan yuyariy, chayqa haya kaywan ajenjowan hinaraqmi. 20Chaykunata yuyariqtiymi, aswantaraq kallpaypas chiriyaykapuwan. 21Ichaqa kashanraqmi ñoqapaq kayllapiña suyakuyniy: 22Señor Diospa munakuyninqa mana tukukuqmi, khuyakuyninqa manan pisiyanchu, 23chaykunaqa sapa paqarmi mosoqyan. ¡Señor Diosqa hunt'aqllapunin! 24Señor Diosmi ñoqapaqqa lliw imaymanay, chaymi paypi suyakushani, nispa. 25Señor Diosqa sumaqllapunin payman hap'ipakuqpaqqa, lliw payta maskhaqkunapaqqa. 26Señor Diospa qespichiyninta ch'inlla suyakuymi aswan allinqa. 27Runapaqqa wayna kasqanmantapacha kasukuq kayninmi may allinqa. 28Runaqa Señor Dios ñak'arichiqtinqa ch'inlla sapallan tiyachun. 29Huch'uyyaykukuspa pampata much'aykuchun, icha imaynapi kanmanraq suyakuy. 30Ch'aqlaqninwanqa hinalla ch'aqlachikuchun, k'amisqataqa hinalla chaskikuchun. 31Señor Diosqa manan wiñaypaqchu runakunataqa saqerparin. 32Muchuchinña chaypas khuyapayanpunin, munakuynin ancha hatun kasqanrayku. 33Payqa manan munanchu runakuna llakichiytaqa, manallataq munanchu runakuna nanachiytaqa. 34Señor Diosqa yachanmi suyupi preso kaqkunata sarunchasqankutaqa. 35Señor Diosqa rikunmi Ancha hatun Diospa qosqan chaninchayta q'ewiqtaqa. 36Señor Diosqa yachanmi hukman sayakuspa runaq mana chanin ruwasqantaqa. 37Señor Dios mana kamachikuqtinqa, ¿pitaq imatapas willakunman? 38Lliw allinkunapas mana allinkunapas hamun Ancha hatun Diospa unanchasqanmi. 39¿Imamantataq runaqa quejakunman huchanmanta muchuchisqa kashaspari? 40Cheqaqtapuni purisqanchista t'aqwirikusun, Señor Diosmantaq wakmanta kutirikapusun. 41Hanaq pacha Diosman sonqonchista kicharispa, makinchista haywarispa nisun: 42Ñoqaykun contraykipi k'ulluchakuspa huchallikurqayku, qantaq mana pampachawarqankikuchu. 43Sinchita phiñakuspaykin qatiykachawarqankiku, mana khuyapayaykuspan wañuchiwarqankiku. 44Phuyuwanmi p'istukurqanki mañakusqaykuta mana uyariwanaykikupaq. 45Suyukuna ukhupin q'opaman tukuchiwarqankiku. 46Llapa awqaykun contraykupi rimanku. 47Ñoqaykun manchachisqa kaspa t'oqoman urmaykurqayku, kunantaq thunisqaña kashayku pasaq raqay-raqay, nispa. 48Munasqa llaqtay thunikuqtinmi ñawiymanta waqayniypas mayu hinaraq phawan. 49Mana thaniykuspan waqasaq, manataqmi samaykusaqchu, 50hanaqmanta Señor Diospa qhawarimuwanankama. 51Sonqoypas nanawanñan llaqtaypa ususinkuna ñak'arisqanta rikuqtiy. 52Awqaykunapas mana ima huchaymantan phalaq animalta hina hap'iwarqanku. 53Kawsashaqtan t'oqoman winarqowarqanku, punkuntapas qaqawanmi wisq'arqowarqanku. 54Pasaqtan unupas p'ampaykapuwarqan, hinan yuyaykurqani: Wañusqa hinañan kashani, nispa. 55Señor Diosníy, ukhu t'oqomantapachan waqyakamurqayki: 56Uyariway yanapayniyki mañakamusqayta, nispa. Uyariwarqankin waqyakamusqayta. 57Waqyakamuqtiymi qayllaykamuwarqanki: Ama manchakuychu, niwarqanki. 58Qanmi, Señor Diosníy, hark'aykuwarqanki, qanmi, Señor Diosníy, qespichiwarqanki. 59Qanmi, Señor Diosníy, mana allin ruwawasqankuta rikurqanki, yanapaykuwaspa chaninchaykuway. 60Qanmi, Señor Diosníy, awqa sonqo kasqankuta rikurqanki, lliw yuyaykusqankuqa ñoqa contrakama kasqanta. 61Qanmi, Señor Diosníy, k'amiwasqankuta uyarirqanki, lliw yuyaykusqankuqa ñoqa contrakama kasqanta. 62Awqaykunaqa p'unchay ch'isiyaqmi contrallaytapuni chhuchupakunku. 63¡Qhawariy! Sayaspapas tiyaspapas ñoqamanta burlakuspan takinku. 64Señor Diosníy, paykunamanqa tupaqninkutapuni qoy, ruwasqankuman hinapuni qopuy. 65Sonqonkuta rumiyaykachiy, paykunataqa ñakaypuni. 66Señor Diosníy, phiñakuspayki qatiykachay, kay pachamantaqa chinkachiypuni.


text: 1Niwarqantaq: Qan, runaq churin, sayariy rimapayanaypaq, nispa. 2Rimapayashawanankamataq Diospa Espiritun hunt'aykuwarqan, hinaspa sayarichiwarqan. Chaymi rimapayawasqanta uyarirqani: 3Qantan Israel runakunaman kachasqayki, ñoqa contra sayarispa mana kasukuqkunaman. Paykunaqa ñawpa taytankumantapacharaqmi kunan p'unchaykamapas ñoqa contrallapuni sayarishanku. 4Paykunaqa coles uya, rumi sonqo runakunan kanku. Chaykunamanmi kachasqayki: Kay hinatan Señor Diosqa nin, nispa rimapayamunaykipaq. 5Chay millay mana kasukuq runakunaqa uyarichunkupas amapas, ichaqa yachanqakupunin paykuna ukhupi huk profetaq kasqanta. 6Qan, runaq churinqa, amapunin paykunata manchakunkichu, ima nispa nisqankutapas, hinaña qan reparakunki khiska sonqopi otaq alacrankunaq qayllanpi tiyashaq hina kasqaykita chaypas. Aswan millayña sayariqtinkupas, amapunin mancharikunkichu ima nisqankutapas millay uyankutapas. 7Qanqa willallankipunin simiyta, uyarichunkupas amapas, paykunaqa mana kasukuqkunan kanku. 8Qan, runaq churinqa, allintapuni uyariway, amayá paykuna hina mana kasukuqqa kaychu, simiykita hanllariy, hinaspa qosqayta mikhuy, nispa. 9Hinan rikurqani qelqa k'uyuta huk maki haywarimushawaqta. 10Chay makitaq ñawpaqeypi qelqata k'uyurarqan, chaypin qelqasqa kasqa ñawpaqenpi qhepantinpi sonqo nanay harawikuna, llakiy-llaki rimaykuna, anananaykuna ima.


text: 1Señorninchej Tata Diosqa pusasonqachej, maypichus jallp'ata jap'ikunkichej, chayman. Ñawpaqeykichejmanta Tata Dios qharqonqa qanchis jatuchaj nacionesta, qankunamanta aswan jatuchajta, aswan atiyniyojtataj: Hititasta, gergeseosta, amorreosta, cananeosta, ferezeosta, heveosta, jebuseosta ima. 2Maypachachus Señorninchej Tata Dios chay nacionesta makisniykichejman jaywasonqachej atipanaykichejpaj chaypacha, paykunata kantumanta chinkarparichinkichej. Amapuni paykunawan ni ima tratota ruwankichejchu, nitaj khuyarillankichejpischu. 3Ama paykunawan aylluchanakunkichejchu. Ama casarachinkichejchu churisniykichejta ususisninkuwan, nitaj ususisniykichejta churisninkuwan. 4Manachayqa paykunaqa wawasniykichejta Tata Diosmanta karunchachinkuman waj dioskunata yupaychachispa. Chaytachus ruwankichej chayqa, Tata Diospa sinch'i phiñakuynin pataykichejpi kanqa ujllapi chinkarparichinasuykichejpaj. 5Qankunaqa altaresninkuta thuñinkichej, yupaychana rumisninkuta, yupaychana k'ullusninkutawan p'akirankichej. Jinallataj lantisninkutapis ninawan q'olaykuchinkichej. 6Qankunaqa Señorniykichej Tata Diospaj t'aqasqa ayllu kankichej. Paymin ajllakusorqachej kay jallp'a patapi tukuy ayllus ukhumanta, Paypaj may sumaj ajllasqa ayllun kanaykichejpaj. 7Tata Diosqa qankunata munakusunkichej, ajllakusunkichejtaj, mana qankuna waj nacionmanta aswan sumaj nación kasqaykichejraykuchu. Qankunaqa aswan juch'uy nación karqankichej tukuy nacionesmanta nisqaqa. 8Tata Diosqa ajllakusorqachej munakususqaykichejrayku. Chayrayku Egiptopi ñak'arishajtiykichej, Faraonpa makimpi kashajtiykichejtaj, Payqa jatun atiyninwan orqhomusorqachej, ñawpa tatasniykichejman imatachus juraspa nisqanta junt'ananrayku. 9Chayrayku yachaychej ari, Señorniykichej Tata Diosqa Pay k'atalla cheqa kaj Dios kasqanta. Yachallaychejtaj cheqan Dios kasqanta, ima trato ruwasqantapis junt'asqanta may chhika miraykunakama, Payta munakojkunaman, kamachisqasnintataj junt'ajkunaman ima. 10Chantá Payta chejnikojkunata kay pachamanta chinkarparichin, juchasninkuman jina pagachikuspa. Payta chejnikojkunataqa usqhayllata castigan. 11Chayrayku kamachisqasninta, leyesninta, imatachus nisqasninta ima kasuychej, kay p'unchaypi qankunaman junt'anaykichejpaj qoykichej, chaykunata. 12Sichus qankuna Tata Diospa kamachisqanta uyarispa waqaychankichej, junt'ankichejtaj chayqa, Señorniykichej Tata Diospis qankunawan junt'allanqataj trato ruwasqanta, khuyakuynintataj rikuchisonqachej, ñawpa tatasniykichejman nisqanman jina. 13Qankunata munakusonqachej, bendecisonqachej, ashkhatataj mirachisonqachej. Bendecillanqataj wawasniykichejta, cosechasniykichejta, trigosniykichejta, vinoykichejta, aceiteykichejta, waka uñasniykichejta, oveja uñasniykichejtapis, ima jallp'atachus ñawpa tatasniykichejman juraspa qonanta nerqa, chaypi. 14Qankunaqa bendecisqa kankichej tukuy nacionesmanta astawan. Qankuna ukhupeqa mana ima warmipis ni qharipis kanqachu mana wawasniyojqa, nillataj uywasniykichej ukhupipis kanqachu mana uñasniyojqa. 15Tata Diosqa qankunaj ñawpaqeykichejmanta tukuy laya onqoykunata chinkachenqa. Yachankichej jina Egiptoman apachimorqa, chay wañuchej onqoykunata mana qankunaman apachimonqachu. Manachayqa enemigosniykichejta chaykunawan ñak'arichenqa. 16Tata Diosqa makisniykichejman jaywasonqachej, chay tukuy ayllusta qankuna tukuchinaykichej tiyan. Paykunata ama khuyankichejchu, diosninkukunatapis ama yupaychankichejchu, ama qankuna misk'anaykichejpaj. 17Ichapis sonqoykichejpi niwajchej: Kay nacionesqa noqaykumanta aswan ashkha kanku. Imaynamantataj paykunata qharqosunmanri? nispa. 18Qankunaqa ama paykunata manchachikunkichejchu. Yuyarikuychej imatachus Señorniykichej Tata Diosqa Faraonpa contranta, tukuynin egipciospa contrankutawan ruwasqanta. 19Yuyarikuychej may chhika t'ukuna ruwanasninta rikusqaykichejta, señalesta, milagrosta, jatun atiynintawan. Ajinatamari qankunataqa Egiptomanta orqhomusorqachej. Chay kikillantataj Tata Diosqa ruwanqa tukuy nacioneswan, qankuna manchachikushankichej, chaykunawan. 20Chantapis, pikunachus qankunamanta pakakoj ayqekusonqachej, chaykunaman Tata Diosqa wayronqosta apachimonqa tukukunankukama. 21Chayrayku paykunaj ñawpaqenkupeqa amapuni q'ewakunkichejchu, imaraykuchus Señorniykichej Tata Diosqa qankunawan kashan. Paymin jatun Diosqa, manchachikunataj. 22Señorniykichej Tata Dios pisimanta pisi chay nacionesta ñawpaqeykichejmanta qharqonqa. Qankunaqa mana paykunata ujllapi tukuchiyta atiwajchejchu, imaraykuchus k'ita phiña animalesqa miraykunkuman, qankunataj chaykunawan atipachikuwajchej. 23Señorniykichej Tata Diosqa chay nacionesta makisniykichejman jaywasonqachej; tukuyninkutapuni tukuchenqa. 24Reyesninkutapis Tata Diosqa makisnillaykichejmantaj churasonqachej. Qankunaqa mentasqa kayninkuta kay jallp'a patamanta chinkachinkichej, nitaj pipis kutichikamusonqachejchu. Ajinamanta tukuyninkuta chinkarparichinkichej. 25Lantisninkuta ninapi q'olachinkichej. Ama munapayankichejchu, nitaj apakapunkichejchu paykunaj lantisninkupi kaj chay qolqenkuta, qorinkutapis. Chaykunatachus ruwankichej chayqa, juchaman urmankichej. Chaytaj Tata Diospa ñawpaqempeqa manamin allinchu, millay jucha kasqanrayku. 26Qankunaqa amapuni wasiykichejman apakapunkichejchu ima millay kajllatapis, ama chinkachisqa kanaykichejpaj. Chay tukuy imasninkoqa chinkachinapaj nisqaña. Chayrayku chaykunata chejninaykichej tiyan.


text: 1Judapi Josiaspa churin Joacim tawakaq watapi kamachikushaqtintaq, Señor Diosqa llapan Judá runakunamanta Jeremiasman willarqan. Chay watan Nabucodonosorqa Babilonia suyupi chay watallaraq rey kasharqan. 2Hinan profeta Jeremiasqa Judá suyuta Jerusalén llaqtatawan nirqan: 3Amonpa churin Josiaspa Judá suyupi chunka kinsayoq wataña rey kasqanmanta kunankaman iskay chunka kinsayoq wataña Señor Diosqa rimapayashallawanpuni, ñoqataq qankunaman sapa kuti hina nillarqaykichispuni, qankunataq ichaqa manapuni uyarikurqankichischu. 4Hinaña yapapas-yapa Señor Diosqa kamachin profetakunata kachamurqasunkichis chaypas, qankunaqa manan kasurikurqankichischu, manataq uyariykuytapas munarqankichischu. 5Chay profetakunan nirqasunkichis: Wikch'upuychis millay mana chanin ruwayniykichista, chay hinapin hallp'aykichispiqa tiyakushallankichispuni. Chay hallp'atan Señor Diosqa qorqasunkichis qankunamanpas ñawpa taytaykichismanpas. 6Amaña wak dioskunaq qhepanta rispa yupaychaychischu, amataq chaykunamanqa k'umuykuychischu. Amapuni Señor Diosta phiñachiychischu, qankunaq ruwasqaykichis idolokunata yupaychaspaykichisqa. Chaytachus kasukunkichis chayqa, manan Señor Diosqa muchuchisunkichischu, nispa. 7Señor Diosqa nishallanpunin kunanpas: Qankunaqa manapunin uyariwarqankichischu, ruwasqaykichis idolokunawanmi phiñachishawankichis, qankuna kikiykichismi chayta ruwaspaqa muchuchinata mañakunkichis, nispa. Ñoqa Señor Diosmi chayta nini. 8Chayraykun Tukuy-atiyniyoq Señor Diosqa nillantaq: Manañataq rimapayasqaytapas kasuwankichischu chayqa, 9ñoqan waqyasaq llapan wichay lado suyukunatapas Babilonia rey kamachiy Nabucodonosortapas. Ñoqan chaykunata pusamusaq kay suyuman, kaypi tiyaqkunaman, suyu-masinkunamanwan phawaykunankupaq. Llapantan pasaqtapuni thunichisaq, llapa runaq sinchita mancharikunankupaq, llapaq qhawarparinanpaq, hatun p'enqaypi rikukunankupaqwan. Ñoqa Señor Diosmi chayta nini. 10Kaqllataqmi qankuna ukhupi kusikuytapas q'ochukuytapas upallachisaq, manañan kanqachu casarakuq wayna-sipaspas, manallataq uyarikunqachu maranpi kutaykunapas, wasiykichispi k'anchaypas manan kanqañachu. 11Llapanpunin kay suyuqa thunisqa kanqa, raqay-raqaymi purunyapunqa. Qanchis chunka watantintaqmi kay suyukunaqa Babilonia reyta servinqaku. 12Qanchis chunka wata hunt'akuqtinmi, Babilonia reyta suyuntawan huchankumanta muchuchisaq, suyunta raqay-raqayta purunyachispa. Ñoqa Señor Diosmi chayta nini. 13Nisqayman hinan Babilonia suyuta muchuchisaq, hatun suyukunaq contranpi Jeremiaspa rimasqanman hinan muchuchisaq, imaynan kay qelqapi qelqasqa kashan chayman hina. 14Hatun suyukunapas atiyniyoq reykunapas paykunawanmi servichikunqaku. Ahinapin Babilonia runakunaman ruwasqankumanta kutichipusaq, nispa. 15Israelpa Diosnin Señormi niwarqan: Hap'iy makiymanta kay phiñakuyniywan hunt'a vinoyoq vasota, ukyachimuytaq llapan kachasqay suyukunaman. 16Chay vasota ukyaykuspankutaq thampiykachanqaku waq'ayanqaku wañuyta paykunaman kachasqay hawa, nispa. 17Chaymi ñoqaqa chay vasota Señor Diospa makinmanta chaskiykurqani, hinaspan qoykurqani ukyanankupaq Señor Diospa kachawasqan llapan suyukunaman: 18Jerusalén llaqtaman, Judá suyupi llaqtakunaman, reyninkunaman, umallinkunamanwan. Chay hinapin paykunaqa purunyachisqa kanqaku, qhawarparisqa ñakasqa, imaynan kunan kashanku hina. 19Egipto suyu rey Faraonmanpas, llank'aysiq-masinkunamanpas, umallinkumanpas, llapan runankunamanpas, 20Egiptopi tiyaq wak suyu runakunamanpas, llapan Uz suyupi reykunamanpas, Filistea suyupi Ascalón llaqta reymanpas, Gaza llaqta reymanpas, Ecrón llaqta reymanpas, Asdod llaqtapi puchuq runakunaq reyninmanpas, 21Edom suyumanpas, Moab suyumanpas, Amón runakunamanpas, 22Tiro llaqta llapan reykunamanpas, Sidón llaqta llapan reykunamanpas, lamar-qochaq chimpanpi suyukunaq llapan reyninkunamanpas, 23ch'inneqpi tiyaq Dedán ayllumanpas, Tema ayllumanpas, Buz ayllumanpas, llapan ch'ipu chukchan rutukuq llaqtakunamanpas, 24Arabia suyuq llapan reyninkunamanpas, ch'in pampapi tiyaqkunaq llapan reyninkunamanpas, 25Zimri llaqta llapan reykunamanpas, Elam suyu llapan reykunamanpas, Media suyu llapan reykunamanpas, 26llapan wichay lado suyu reykunamanpas, qayllapiña karupiña kaqkunamanpas, llapan pachantinpi reykunamanpas. Chaykuna qhepatataq Babilonia suyu reypas chay vasota ukyanqa. 27Chaymantataq Señor Diosqa niwarqan, kay hinatan ninki: Israelpa Diosnin Tukuy-atiyniyoq Señormi nisunkichis: Ukyaychis, machaychis, aqtupakuychis pampaman urmaspa mana hatarinaykichispaq, awqa-tinkuypi wañuyta qankunaman kachamusqay hawa, nispa. 28Qanmanta chay vasota mana chaskiyta munasunkikuchu chayqa, ninki: Tukuy-atiyniyoq Señor Diosmi nin: ¡Munaspa mana munaspa ukyankichispunin! 29Ñoqaq llaqtaytapas kunallanmi muchuchisaq, ¿chaychu qankunaqa mana muchuchisqa kawaqchis? Manapunin hinallachu qhepankichis, teqsimuyuntin pachaman wañuyta kachamusqayrayku, nispa. Ñoqa Tukuy-atiyniyoq Señor Diosmi chayta nini. 30Qantaq, Jeremías, paykuna contra kay hina kanankuta ninki: Señor Diosmi hanaq pachamanta qaparimun, ch'uya tiyanan cheqasmantan kunununumun, llaqtan contran manchanata qaparimun, uvas saruq hinaraqmi qaparkachamun teqsimuyuntinpi tiyaqkuna contra. 31Kay pachaq k'uchunkaman waqyakusqan chayan. Señor Diosmi suyukuna contra quejakun, llapa runatan juzganaman apan, millay runatataq wañuyman qaraykunqa. Ñoqa Señor Diosmi chayta nini. 32Tukuy-atiyniyoq Señor Diosmi nin: ¡Qhawariy! Manchay ñak'ariymi kayqa, huk suyumanta huk suyumanmi chayashan, kay pachaq k'uchunmantan manchay kunununuy hamushan. 33Chay p'unchaypi Señor Diospa wañurachisqanmi teqsimuyuntinpi wikch'u pampa kanqa. Manan pipas paykunamanta waqaq kanqachu, manataqmi ayankuta pipas p'ampanqachu, wanu hinan pampapi wikch'u-wikch'u kanqa. 34¡Michiqkuna, qapariychis! ¡Nanaymanta waqaychis! ¡Llaqtay pusaqkuna, pampantintaraq qhospaychis! Chayamunñan nak'asqa kanaykichis, qankunapas wira borrego hinan nak'asqa kankichis. 35Michiqkunapas manan pakakuyta atinqakuchu, llaqtay pusaqkunapas manan ayqeyta atinqakuchu. 36¡Uyariychis, michiqkunaq waqasqanta! ¡Uyariychis, llaqtay pusaqkunaq manchay qaparisqanta! Señor Diosmi paykunaq q'achunta ch'usaqyarqachipun. 37Ancha sumaq q'achu pampakunan ch'usaqyachisqa kapun Señor Diospa k'arak phiñakuynin hawa. 38Señor Diosqa lloqsimun t'oqonmanta lloqsimuq león hinan, suyunkutaq raqay-raqay purunyachisqa kapun Señor Diospa phiñakuynin rawrarisqanwan, manchakuy awqa-tinkuyta kachamusqanpiwan, nispa.


text: 1Pacha illarimuyta hinataq huñunakuspa sacerdote umallikuna, kurak runakuna, kamachikuy simita yachachiqkuna, Sanedrinpi llapa kaqkunapiwan rimanakuspaña Jesusta watasqata apaspanku kamachikuq Pilatoman entregamurqanku. 2Hinan Pilatoqa Jesusta tapurqan: –¿Qanchu judío runakunaq reynin kanki? nispa. Jesustaq nirqan: –Arí, nisqayki hinapunin, nispa. 3Sacerdote umallikunataq Jesustaqa imaymanamanta huchacharqanku. 4Chaymi Pilatoqa huktawan tapurqan: –¿Manachu imatapas kutichikunki? Qhawariy, imaymanamantan qanta huchachasunkiku, nispa. 5Jesustaq ichaqa manapuni kutichikurqanchu. Chaymi Pilatoqa muspharqanraq. 6Sapa wata fiestapin Pilatoqa huk presota kachariq mayqentapas runakunaq mañakusqanta. 7Chaypachan huk runa Barrabás sutiyoq preso kasharqan Roma suyu kamachiq contra sayariq-masinkunawan kuska, paykunan chay sayariypi runata wañuchisqaku. 8Runakunataq Pilatoman qayllaykuspa mañakurqanku sapa wata ruwanaman hina huk presota kacharinanpaq. 9Hinan Pilatoqa paykunata nirqan: –¿Judío runakunaq reynintachu kacharinayta munankichis? nispa. 10Payqa yacharqanmi envidiakuspa sacerdote umallikuna Jesusta payman entregasqankuta. 11Sacerdote umallikunataq ichaqa runakunata tanqarqanku Barrabasta kacharinanta mañakunankupaq. 12Pilatotaq paykunata tapurqan: –¿Imatataq judío runakunaq Reynin nisqawan ruwanayta munankichis? nispa. 13Paykunataq wakmanta qaparirqanku: –¡Paytaqa chakatay! nispanku. 14Pilatotaq paykunata nirqan: –¿Imanaqtin? ¿Ima mana allintataq ruwarqan? nispa. Hinan paykunaqa astawan qaparirqanku: –¡Paytaqa chakatay! nispanku. 15Chaymi Pilatoqa runakunawan allinpi kayta munaspa, Barrabasta mañakusqankuman hina kacharirqan, Jesustataq hasut'ichispaña chakatanankupaq entregarqan. 16Chaymi soldadokunaqa Palacio wasi patioman Jesusta apaykurqanku, hinaspan llapan soldadokunata waqyarqanku. 17Yana-puka p'achawantaq p'achaykachirqanku, khiskamanta simp'asqa coronata churaspataq 18napaykurqanku: –¡Kawsachun judío runakunaq reynin! nispa. 19Hinaspan huk soqoswan umanpi waqtarqanku, thoqaykurqanku, qonqoriykukuspataq payta yupaychaq tukurqanku. 20Chhaynata asipayasqankumantañataq yana-puka p'achata horqorqanku, hinaspan kikin p'achanwan p'achaykachispa chakatanankupaq Jesusta aparqanku. 21Alejandroq Rufoq taytan, Cirene llaqtayoq Simontaq campomanta hamusharqan, paymanmi Jesuspa cruzninta q'epichirqanku. 22Jesustaqa Gólgota patamanmi aparqanku. (Golgotaqa “Calavera pata” ninantan nin). 23Hinan mirrayoq vino chhaqrusqata ukyananpaq haywarqanku, Jesustaq ichaqa mana ukyarqanchu. 24Paytan chakatarqanku, hinaspan p'achanta rakinakunankupaq sortearqanku imantachus sapanka apakunankupaq. 25Chakatarqankuqa las nueve horastan. 26Huchachasqa kaynintaq: JUDIO RUNAKUNAQ REYNIN, nisqa qelqasqa karqan. 27Jesustaqa iskay suwakunatawanmi chakatarqanku, hukninta paña ladonpi, huknintataq lloq'e ladonpi. [ 28Ahinapin Diospa Simin Qelqa hunt'akurqan: “Huchasapakunawanmi yupasqa karqan”, niq]. 29Chayninta puriqkunataq umankuta chhaphchirispa k'amirqanku: –¡Yaw! Dios yupaychana wasita thuniq kinsa p'unchaypi sayarichiyta munaq, 30qan kikiykitayá qespichikuy, hinaspa cruzmanta uraykamuy, nispanku. 31Chay hinallatataq sacerdote umallikunapas kamachikuy simita yachachiqkunapiwan asipayaspa ninakurqanku: –Hukkunataqa qespichirqanmi, pay kikintataqmi mana qespichikuyta atinchu. 32Israelpa reynin Cristo kaspaqa cruzmanta kunan uraykamuchun, rikuspa iñinanchispaq, nispa. Chakatasqa-masinkunapas paytaqa k'amillarqankutaqmi. 33Chawpi p'unchayña kashaqtinmi las tres horaskama kay pachantinpi tutayaykurqan. 34Hinan Jesusqa las tres horasta sinchita waqyakurqan: –¡Eloi, Eloi! ¿Lama sabactani? nispa. Chayta nispaqa: ¡Diosníy, Diosníy! ¿Imanaqtinmi saqerpariwanki? ninantan nin. 35Chaypi wakin kaqkunataq payta uyarispa: –Profeta Eliastan waqyakushan, nirqanku. 36Hukninkutaq phawarispa vinagreman esponjata challpuykurqan, hinaspan soqosman churaykuspa ch'onqananpaq qospa nirqan: –Suyaychis qhawasunchis hamunqapaschá profeta Elías payta uraykachiq, nispa. 37Jesustaq ichaqa kunkayoqta waqyakuspa wañukapurqan. 38Hinan Dios yupaychana wasi ukhupi cortina iskayman llik'ikurqan wichaymanta urayman. 39Hinan paypa ñawpaqenpi sayashaq pachak soldado kamachiqqa, chay hinata wañukapusqanta rikuspa nirqan: –Cheqaqtapunin kay runaqa Diospa Churin kasqa, nispa. 40Wakin warmikunapas kashallarqankutaqmi karumanta qhawaspanku. Paykunawanmi kasharqan Magdalá llaqtayoq María, sullk'akaq Jacoboq Josepa maman María, Salomepiwan. 41Paykunan Galilea provinciapi Jesús kashaqtinraq paywan purirqanku, servirqanku ima. Chaypiqa kashallarqantaqmi wakin askha warmikunapas paywan kuska Jerusalenman wicharimuqkuna. 42Viernes tarde samana p'unchaypaq wakichikuna kaqtintaq, 43hamurqan umalli runakunaq huñunakuyninmanta huknin allin respetasqa runa Arimatea llaqtayoq José, payqa Diospa qhapaqsuyuntan suyasharqan. Mana manchakuspa Pilatoman haykuspataq Jesuspa cuerponta mañakurqan. 44Hinan Pilatoqa wañusqaña kasqanta yachaspa muspharqan. Pachak soldado kamachiqta waqyachimuspataq tapurqan: –¿Ñachu wañurqonña? nispa. 45Pachak soldado kamachiq willaqtintaq payqa Joseman ayata entregachirqan. 46Josetaq sumaq lino telata rantirqan, Jesusta uraykachispataq chay telapi p'istuykuspa qaqapi t'oqosqaman churaykurqan. Hinaspataq chay punkuta hatun rumiwan wisq'aykurqan. 47Magdalá llaqtayoq Mariataq, Josepa maman Mariapiwan, maypichus churasqa kasqanta qhawasharqanku.


text: 1Liyäśhanćhümi nasïdunpi apla nunacta Jesus licälun. 2Chayćhümi yaćhapacünincuna: “Yaćhachicü taytay, caynu apla näsïmula ¿quiquinpa juchanpïchun icha taytancunap juchanpïchun?” nipäcula. 3Niptinmi: “Manam quiquinpa nï taytanpa juchanpïchu, sinu'a Diospa munaynin payćhu camalaycunanpämi. 4Chaymi caćhamäní lulananchicpä nimäśhancäta wañuy-wañuylla lulaycunanchic muyunca caśhancama. Mayanpis lulayta mana atipänan tutaca ñam ji'acaycayämunña. 5Ñatac cayćhu caśhäcamá, cay pachäćhu nunacunäpa acchinmi cayá” nin. 6Nilculmi pampäman tuwaycul dïdunwan mitucta lulaycul chay apläpa ñawinta llusiycul nila: 7“Siloé nishan istanquićhu pa'acamuy” nil. (Siloé ninan'a “Caćhaśhanca” ninanmi.) Niptinmi chay apla lilcul pa'acamul licaśhtinña cutïmun. 8Chaymi malca-masincunapis, mañapacuyäta licäcunäpis: “¿Manachun wicćhu täcuylla täcul mañapacü aplaca?” nipäcula. 9Waquinninmi “Paymari” nipäcula. Juccunañatacmi “Manam. Jucmi paynü-nilälla” nipäcula. Apläñatacmi: “Quiquïmari cayá” nila. 10Niptinmi tapupäcula: “¿Imanuypatan-nila ñawiqui quićhacacülun?” nil. 11Niptinmi: “Chay Jesus nishan nunam mitucta lulaycul ñawïman llusiycäman. Jinalculmi ‘Siloé istanquiman lil pa'acamuy’ niman. Chayćhu pa'acullal-pacham licälú” nin. 12Niptinmi: “¿Mayćhütan chay nunaca cayan?” nipäcula. Niptinmi: “Äli, manam yaćhächu” nin. 13Ñatac Jesus mitucta lulaycul apläpa ñawinta quićhacachishanca warda muyunćhümi cala. Chaymi fariseocunäman chay apla sänäśhäta puśhälälin. 15Ćhächiptinmi tapupäcula imanuypa ñawin quićhacacüśhantapis. Niptinmi: “Mituwan ñawïman llusiycamaptin pa'acullalmi licälú” nin. 16Chayćhu waquinnin fariseocunämi: “Chay nuna Diospïchu manam canman. ¿Imanuypatá cay lulayninwan warda muyuncäta jalutacuyanman?” nipäcula. Juccunañatacmi: “Jucha-sapa nuna cayal'a, ¿imanuypatá caynücunactalä lulayanman?” nipäcun. Chaymi quiquin-pula iwinacälälin. 17Chaymi yapa tapucuyalcan: “Am'a ¿imaninquimá, ñawiquita licachishüniqui nunapïta?” nil. Niptinmi: “Diospa willacüninmari” nin. 18Ñatac fariseocunaca aplapi sänaśha caśhanta manam awnïtuculcälachu, aśhta chay apläpa mamanta taytanta ayachipämunancama. 19Chaymi mamanta taytanta ayalcachimul: “¿Cay chuliquichun? ¿Rasunpachun nasïdunpi apla? Chayurá ¿canan imanuypatan licälun?” nin. 20Taytancunañatacmi: “Aw, pay'a chulïmi; jina nasïdunpi aplam cala. 21Ñatac imanuypa ñawin licaśhantam ichá ya'acunapis mana yaćhapäcüchu nï mayan quićhacachishantapis. Quiquintari tapupäcuy; ñam yayniyüña” nipäcun. 22Chaynu nipäcula Israelcunap puydïnincunaca mayanpis “Jesus'a Caćhamuśhan Salbacücämi” nil limalcücäta juntunacuynincunapi alapacüśha cananpä limanacüśha captinmi. 23Chaymi taytancuna “Quiquinta tapuy; ñam yayniyüña” nipäcula. 24Chaymi aplapi sänäśhäta caśhan ayalcachimul: “Diospa ñawpäninćhu rasuncäta niycälimay. Ya'acunam tuquicta yaćhapäcú chay nunaca jucha-sapa caśhanta” nin. 25Niptinmi: “Manamari yaćhächu jucha-sapa mana jucha-sapa caśhantapis. Śhun'ućhu yaćhacú aplapïta canan licaśhallätam” nila. 26Niptinpis mastam tapupäcula: “¿Imactam luläśhulanqui? ¿Imanuypatan ñawiquita quićhacächishulanqui?” nil. 27Niptinmi: “Niyalcacñamari; willayaptïpis manatacmi quiripämanquichu. ¿Icha yapa tapupayalcämanqui amcunapis atïnin cayta munapäculchun?” nin. 28Niptinmi fariseocunaca: “¡Ima! ¡Amćhá chay-nilä nunäpa atïnin cayanqui; ya'acuná Moisespa atïninmi capäcú! 29Yaćhanchictacmi quiquin Dios Moiseswan limaśhantapis. Ñatac chay nunäpïtá manam yaćhanchicchu maypi yalämuśha caśhantapis” nipäcula. 30Niptinmi aplapi sänäśha nunaca: “¡¿Imanuypatá caynu ñawïtapis licachimä nunactalä maypi śhamuśhantapis yaćhapäcunquimanchu canpis?! 31Tuquictam yaćhanchic Tayta Dios jucha-sapacunäta mana uyalil manchacuywan cäsucünincunallacta uyalishanta. 32Manatacmi imaypis uyalilanchicchu nasïdunpi aplacta licächishantá. 33Rasunpa Diospi mana śhamul'a manaćh caynüta lulälunmanchu” nin. 34Chaynu niptinmi: “¡Cärayqui cañächun am juchallaćhu chapunacüśha näsïcälä ya'acunacta yaćhachïtucupämänayquipä!” nicuyalcan. Nilculmi lluy alülälila. 35Jinaptinmi Jesus yaćhälun chay apla sänäśhanca alüśha caśhanta. Chaymi tincülul: “¿Rasun Nunap Chulinman chalapacunquichun?” nin. 36Niptinmi: “Taytay ¿chay mayantan cayällan? Niycallämay chalapacunäpä” nin. 37Niptinmi: “Licayanquiñamari; anwan limäcämi cayá” nin. 38Niptinmi puntanman un'ulacuycul: “Aw, chalapacullämi” nil altuman juluycula. 39Niptinmi Jesus: “Cay pachäman śhamulá imanuy nunacuna caśhantapis camalaycachïmi, aplacunäta licaycachï, licätucücunätañatac rasunpa mana licapäcuśhanta tantiaycachï” nin. 40Niyta uyalïlälilmi chayćhu cä fariseocunaca: “¿Ima, ya'acunapis aplachun cayalcá imatá?” nicuyalcan. 41Niptinmi Jesus: “Aplapa-yupay tantiayniqui cayaptin'a nishayqui pampachaycuśham canman. Ñatac licätucuśhayquipam juchallayquićhülä cayalcanqui” nila.


text: 1Tata Diosqa kamachishan; tukuy naciones kharkatichunku, imaraykuchus Paypa kamachina tiyananqa querubinespa chawpinkupi kashan. Jallp'apis kharkatillachuntaj. 2Tata Diosqa Sión Orqopi jatunmin. Tata Diosqa tukuy nacionesmanta aswan patapi kashan. 3May manchana jatun sutenqa yupaychasqa kachun. Diosqa may santomin. 4Qanqa atiyniyoj Rey kanki; Qan kikiyki cheqan kajta sayacherqanki. Cheqa kajta, cheqan kajtataj Jacobpa miraynimpi ruwarqanki. 5Jatunchaychej Señorninchej Tata Diosta. Kamachina tiyanampi tiyashajtin, ñawpaqenman k'umuykukuychej. Diosqa may santomin. 6Moiseswan, Aaronwan sacerdotesnin karqanku; Samuelpis Diospa sutinta oqharejkunawan khuska karqa. Paykunaqa Tata Diosta wajyakoj kanku, Paytaj wajyakusqankuta uyarej. 7Diosqa paykunawan parlarqa chhoqo phuyu ukhumanta; paykunaqa nisqanta junt'arqanku, tukuy chay kamachisqasnintawan. 8Señorniyku Tata Dios, Qan paykunaman kuticherqanki; Qanqa paykunaj juchasninkuta pampacharqanki. Juchallikojtinkutaj, paykunata castigarqanki. 9Señorninchej Tata Diosta jatunchaychej, ajllakusqan orqompitaj k'umuykukuychej. Señorninchej Tata Diosqa may santomin.


text: 1Chay tiempopi tukuy runas uj parlayllata parlaj kanku. 2Maypachachus inti llojsimuynejmanta llojsimorqanku chaypacha, tarerqanku uj pampata Sinarpi, chaypitaj qhepakorqanku unayta tiyakunankupaj. 3Ujpacha ninakorqanku paykunapura: Ladrillosta ruwanachej ninapi chayachispa, nispa. Chayta ruwarqanku rumej cuentanmanta, mach'ata chhajwatawan chajruykuspa. 4Chaymantataj ninakorqanku: Kunanqa ruwanachej uj llajtata, uj torretawan janaj pachaman chayanampaj. Ajinamanta noqanchej sumaj atiyniyoj nisqa kasunchej, amataj tukuynejman ch'eqerananchejpaj, nispa. 5Tata Diostajrí urayk'amorqa chay llajtata qhawarej, runaspa ruwasqanku, chay torretawan. 6Chantá Pay nerqa: Runasqa kunan sumaj ujchasqa kashanku, uj parlayllatataj parlanku; jinamanta kaytaqa ruwanku. Jinaqa kunanmantaqa imatachus munasqankuta ruwallanqankuña. 7Kunanqa jaku, urayk'unachej parlayninkuta chajroj, parlasqankuta ama entiendenakunankupaj, nispa. 8Ajinata Tata Diosqa tukuynejman paykunata ch'eqeracherqa. Paykunataj chay llajtata ruwayta saqeporqanku. 9Chay cheqapi Tata Dios chajrurparerqa runaspa parlayninkuta tukuynin kay pachapi, chaynejmantataj paykunata tukuynejman ch'eqeracherqa. Chayrayku chay llajtajta sutin karqa Babel. 10Kaykuna karqanku Sempa miraynin. Jatun musphay paramanta iskay watanman Semqa pachaj watasniyoj karqa, Arfaxad churin naceshajtin. 11Chaymanta qhepaman Semqa phishqa pachaj watastawanraj kawsarqa, wawasnintaj karqanku qharis, chantá warmis. 12Arfaxadqa karqa kinsa chunka phishqayoj watasniyoj churin Sala naceshajtin. 13Chaymanta qhepaman Arfaxadqa tawa pachaj kinsayoj watastawanraj kawsarqa, wawasnimpis karqankuraj qharis, chantá warmis. 14Salaqa kinsa chunka watasniyoj karqa churin Heber naceshajtin. 15Chay qhepata Salaqa tawa pachaj kinsayoj watastawanraj kawsarqa, wawasnintaj karqankuraj qharis, chantá warmis. 16Heberqa kinsa chunka tawayoj watasniyoj karqa churin Peleg naceshajtin. 17Chaymanta qhepaman Heberqa tawa pachaj kinsa chunkayoj watastawanraj kawsarqa; wawasnimpis karqankuraj qharis, chantá warmis. 18Pelegqa karqa kinsa chunka watasniyoj churin Reu naceshajtin. 19Chaymanta qhepaman Pelegqa iskay pachaj jisq'onniyoj watastawanraj kawsarqa; wawasnimpis karqankuraj qharis, chantá warmis. 20Reuqa kinsa chunka iskayniyoj watasniyoj karqa churin Serug naceshajtin. 21Chaymanta qhepaman Reuqa iskay pachaj qanchisniyoj watastawanraj kawsarqa; wawasnimpis karqankuraj qharis, chantá warmis. 22Serugqa karqa kinsa chunka watasniyoj churin Nacor naceshajtin. 23Chaymanta qhepaman Serugqa iskay pachaj watastawanraj kawsarqa; wawasnimpis karqankuraj qharis, chantá warmis. 24Nacorqa karqa iskay chunka jisq'onniyoj watasniyoj churin Taré naceshajtin. 25Chaymanta qhepaman Nacorqa pachaj chunka jisq'onniyoj watastawanraj kawsarqa; wawasnintaj karqankuraj qharis, chantá warmis. 26Tareqa kinsa churisniyojña karqa, qanchis chunka watasniyoj kashaspa. Paykuna karqanku Abram, Nacor, Harán ima. 27Kaykuna kanku Tarejpa miraynin. Pay karqa kinsa churisniyoj, chaykunataj karqanku Abram, Nacor, Harán ima. Haranqa Lotpa tatan karqa. 28Pay wañuporqa tatan Taremanta ñawpajta Caldea Urpi, maypichus nacerqa, chay kikin jallp'api. 29Abram casarakorqa Saraíwan, Nacortaj casarakorqa Milcawan. Chay Milcaqa karqa Haranpa ususin, ñañantaj karqa Isca. 30Saraipataqa mana wawasnin karqachu; payqa manapuni wijsallikuyta atejchu. 31Tareqa caldeospa jallp'an Urmanta llojsiporqa Canaán jallp'aman rinampaj, pusariykukuspa churin Abramta, allchhin Lotta, ñojch'an Saraitawan. Rispataj, Harán nisqa jallp'aman chayarqanku, chantaqa chaypi tiyakorqanku. 32Tareqa Harán jallp'api wañuporqa iskay pachaj phishqayoj watasniyoj kashaspa.


text: 1Timoteo, Tayta Diosninchita jayaranquiman. Llapan runacunapaj mañacunquiman. Paycunapaj mañacapunquiman: Taytallau Tayta, ima allish llapan runata ricaycanqui. Llapanta yanapaycullay, ari nir. 2Jatun auturdäcunapäpis, tacsha auturdäcunapäpis mañacapunquiman. Paycuna alli mandaptin, nuwanchipis jaucalla cawashunpaj. Allilla juyäshunpaj. Tayta Diosninchita manchapacur, shungun munashannuylla cawashunpaj. 3Caynuy mañacapunanchi camacan. Tayta Diosninchipa shungunmanpis tincun. Payga jishpichicujninchi. 4Llapan runa maquinçhu cawanantapis, shiminta tantiyacunantapis munan. 5- 6 Tayta Diosninchi jucnayllam. Payman çhayananchipaj parlapämajninchipis jucnayllam. Parlapämajninchi Washäcuj Jesús. Payga runa-masinchim. Washämänanchi-raycur caway-bïdantapis Tayta Diosninchita jarasha. Chayta willapäcunanchipaj shungun munashan wichan Tayta Diosninchi llapanta camacächiran. 7Tayta Jesús nuwanchi-raycur caway-bïdanta jarashanpita jäpa runacunata willapäcunäpaj Tayta Diosninchi caçhacamasha. Imata nimaptinpis, mana llullacuycächu. Rasullanta willapäcuycä. Paypa shiminta may-chayçhüpis willapäcuycä. Jäpa runacunatana sumaj tantiyaycächï. 8Chaymi may-chayçhu jutucarpis, llapan irmänucuna Tayta Diosninchita mañacärinman. Mañacunanchipaj Tayta Diosninchipa shungun munashannuylla cawashuwan. Piwanpis ama ticshaparänacushuwanchu. Ama tincupänacushuwanchu. 9Irmänacunapis warmi cayninçhu juyanman. Rucapäcuycällar, munapächicuycällar, ama purinmanchu. Juricunallata, achic-achicyaycaj piñicunallata, çhaninyuj müdanacunallata ama ushtucunmanchu. 10Manchäga Tayta Diosninchita manchapacuj warmicuna-jina allillata rurar cawanman. Alli rurashanmi warmita camarächin. 11Willapashantapis sumaj tantiyacunman. Yaçhachicujcunata ama ticrapunmanchu. Shimintapis ama jugarinmanchu. 12Ullgucunata tantiyachinanpis mana camacanchu. Runantapis ama micuypa micunmanchu. Manchäga upällacunman. Jasilla cacunman. 13Musyashanchinuypis Adánta puntata Tayta Diosninchi ruraran; jinarcurraj warmin Evata. 14Mana Adántachu supay llullapasha juchaman çhayananpaj; manchäga warmin Evata. Llullapashanta çhasquir, Eva juchata aparicusha. 15Chaypis warmicunata Tayta Diosninchi jishpichinga. Paypa maquinçhu cawananpaj wamrancunata alli ricanman. Tayta Jesúsman llapan shungunwan yupachicunman. Runa-masinta llaquipanman. Mama-warmicuna-jina Tayta Diosninchipa shungun munashannuylla cawanman.